Хитойнинг шимолий провинцияси – Хебейдаги Хандан заводида ниқоб ишлаб чиқариш билан машғул бўлган ишчилар, 2020 йил, 22 январь. (STR / AFP)\nОЛМАОТА – Қозоғистон қўшни Хитойнинг тест тўпламлари нуқсонли эканлиги аниқланиши ортидан ўзининг COVID-19 тест тўпламларини ишлаб чиқара бошлади.\nТаълим ва фан, соғлиқни сақлаш ва қишлоқ хўжалиги вазирликларининг илмий марказларида сақланган патоген штаммлар, энг аввало жамоат хавфсизлигини таъминлаш мақсадида лабораторияда тўпланган, деди у 21 апрель куни Forbes Kazakhstan нашрига берган интервьюсида.\n«Лаборатория қурилаётганида жуда кўп миш-миш ва мулоҳазалар бор эди, аммо ҳозир у бизга ЖССТ (Жаҳон соғлиқни сақлаш ташкилоти) томонидан берилган қўлланма асосида генетик PCR (полимераза занжири реакцияси) тестларини қисқа муддатда ишлаб чиқиш имконини берди», деди Биртанов.\nТурли касалликларни ўрганиш, диагностика қилиш ва даволаш бўйича тиббий муассаса – Олмаотадаги минтақавий диагностика маркази, 27 апрель. (Канат Алтинбаев)\nCOVID-19 ҳолати аниқланганидан кейин карантинга олинган Олмаотадаги турар жой мажмуаси яқинига қўйилган белги, 24 март. (Канат Алтинбаев)\nТестнинг сезувчанлиги жуда юқори. Қозоғистон уларни саноат даражасида ишлаб чиқармоқчи, деди у.\n«Бу лаборатория қурилиши ўзини мутлақо оқлади», деди Биртанов. «АҚШ ҳукумати уч йил давомида бизга ёрдам бериб келди, аммо 2020 йилнинг бошидан бери лабораторияни Қозоғистоннинг ўзи тўлиқ молиялаштирмоқда.»\nҚозоғистон санитария хизмати референс лабораториядан фавқулодда хабарларни юбориш, вирус штаммларини қайта ишлаш ва дезинфекция мақсадида фойдаланмоқда, деди Биртанов.\n«Ўтган йиллар давомида биз доимий равишда куйдирги ва вабо касалликларини кузатиб бормоқдамиз, бу вируслар гриппнинг ўта оғир ва мураккаб тури бўлган коронавирусдан ҳам юқумлироқ», деди у.\nЎтган йил июль ойида давлатга қарашли Россия-1 каналининг рус телебошловчиси Владимир Соловьев лабораторияни йўқ қилишни таклиф қилар экан, уни биологик қуролларни ишлаб чиқариш платформаси ва Россиянинг миллий хавфсизлигига таҳдид деб атаган эди.\n«Портлатиб юборсак-чи? Лаборатория қаердалигини биламиз. Оламизда, портлатиб юборамиз», деган эди у превентив ҳужумни назарда тутиб.\nКремль ташвиқотчиси ўлароқ танилган Соловьев бу тажовузкор баёноти ўшанда қозоғистонликларнинг ғазабига дучор бўлган эди.\nХитойда ишлаб чиқарилган тестлар\nХитой режими март ойидан бери хорижий мамлакатларга ниқоблар ва бошқа ҳимоя воситаларини сотишдан миллиардлаб доллар даромад қилаётган бир пайтда, унинг сифатсиз ёки носоз тиббий маҳсулотларидан шикоят қилаётган мамлакатлар кўпайган.\n1 мартдан бери Хитой 50 дан ортиқ давлатга 3,86 миллиард дона ниқоб, 37,5 миллион дона ҳимоя комбинезони, 16000 та сунъий нафас олдириш мосламаси ва 2,84 миллион дона COVID-19 тестларини экспорт қилди, деган эди апрел ойи бошида Хитой божхона хизмати расмийси Жин Хай.\nШундай бўлса-да, бир қатор давлатлар, жумладан Испания, Чехия, Голландия, Словакия,Туркия ва Бирлашган қироллик пандемияга қарши Хитойда ишлаб чиқарилган воситаларни қабул қилишдан бош тортганлар.\nПокистон соғлиқни сақлаш мутасаддилари Хитойнинг «сифатсиз» тест тўпламларидан шикоят қилиб, уларнинг аксари атиги 30% аниқликка эга эканлигини айтганлар.\n27 март куни Испания ҳукумати Хитойда ишлаб чиқарилган 58 мингта коронавирус тести тўпламларини фойдаланишга яроқсиз деб топди, уларнинг аниқлик даражаси 30 фоиз бўлиб чиққан, деб хабар беради Испания ОАВ.\nDaily Prague Morning нашрининг 26 март кунги сонида хабар қилинишича, Чехия Хитойдан сотиб олган 54 миллион крона (2,1 миллион доллар) қийматидаги 300 минг дона тезкор коронавирус тест тўпламларининг 80 фоизга яқини сифатсиз эканлиги маълум бўлди.\nОдамларнинг мусибатидан фойдаланиш\nБундай хабарлар Хитойда ишлаб чиқарилган ниқобларни сотиб олган Марказий Осиё мамлакатларида жиддий хавотирга сабаб бўлди.\nInbusiness.kz онлайн-нашрининг Қозоғистон соғлиқни сақлаш вазирлигига асосланиб хабар қилишича, мамлакат Хитойнинг икки ишлаб чиқарувчиси – Zybio Inc ва Shanghai Eugene Biotech Co. Ltd компанияларидан тест тўпламлари сотиб олган.\nВазирлик Хитойнинг BioEasy компаниясига буюртма берилмаганини, унинг маҳсулотлари нуқсонли бўлиб чиққанини маълум қилди.\nҚозоғистонда кўпчилик Пекиннинг сиёсатидан ҳафсаласи пир бўлган.\n«Хитой дунё бўйлаб коронавирус инфекциясининг манбаи бўлибгина қолмай, балки пандемия ва одамлар бошига тушган кулфатдан осон пул ишлашга ҳаракат қилмоқда», дейди Олмаота вилоятининг Талгар шаҳрида яшовчи Иззат Койшибаев. У Олмаотада официант бўлиб ишлаган ва карантин сабабли ишидан айрилган.\nМаҳаллий шифокорлар Хитой тестлари ва маҳсулотларига унча ишонмайдилар, айниқса интернетда хитойлик «ишлаб чиқарувчилар»нинг антисанитария шароитларида тиббий ниқоблар тикаётгани акс этган видеолар тарқалганидан кейин, дейди Олмаотадаги 32-сонли поликлиника шифокори Айгерим Жакашева.\n«Қирқиш ва сотишга юбориш олдидан ифлос полда ётган, тахланмаган, катта-катта ниқоблар уюмлари... Буни кўргандан кейин қандай қилиб Хитой маҳсулотларини сотиб олиш мумкин?», дейди Жакашева.\n«Бундан маҳсулотларга ишониш ва уларнинг қулай нархда эканлигига умид қилиш нотўғри», деб қўшимча қилди у.\nАлбатта ҳаракат қилади, америкаликлар унга ёрдам берар эдими?


Танлов: Соғликми ёки ҳаром вакцина? - BBC News O'zbek\nТанлов: Соғликми ёки ҳаром вакцина?\nБуюк Британиянинг Соғлиқни сақлаш миллий хизмати томонидан таркибида чўчқа желатини (елимшак) мавжуд эмдориларнинг ишлатилиши мамлакатдаги вегетариан ва мусулмон жамоаларнинг қаттиқ норозилигига сабаб бўлмоқда.\nБританиядаги Вегетарианлар Жамияти етакчиси Лян Эллиот тиббиётда ҳайвонлардан олинган қўшимчалардан фойдаланишни қоралаб чиққан.\nМазкур желатин чўчқадан олиниб, грипп, тепки, қизамиқ каби касалликлар олдини олиш учун қўлланиладиган эмдорилар таркибига қўшилади.\nБритания Соғлиқни сақлаш ва ижтимоий ҳимоя вазирлиги қошидаги махсус агентлик эмдорилар таркибидаги чўчқа желатини мувозанатлаштирувчи вазифасини ўташини маълум қилиб, унинг ўрнига муқобил «ишлаб чиқиш ҳеч қачон бўлмаслиги» мумкинлигини таъкидлаган.\nСоч тўкиляптими? Ғам еманг, сандал дарахтини тўйиб ҳидланг...\nҲукумат агентлиги желатиннинг «юқори даражада тозаланганлиги» ва «қатъий гигиена ва хавфсизлик қоидалари»га амал қилинган ҳолда ишлаб чиқарилганлигини ҳам қўшимча қилган.\nМазкур агентлик сўзчиси желатиннинг эмдори таркибидаги фойдали вирусларни мувозанатда сақлаб туришини айтган.\nЭллиот хоним эса "барча дори ва эмдориларнинг веган шакли бўлиши лозим"лигини билдириб ўтган.\nҲозирда таркибида чўчқа желатини борлиги айтилаётган учта эмдори кескин муҳокамаларга сабаб бўлмоқда. Уларнинг бари умуммиллий эмлаш дастури таркибига киритилган.\nБироқ эмдорилар фақат ҳайвон маҳсулотларини истеъмол қилишдан воз кечган вегетарианларнинг ғазабига сабаб бўлмаяпти.\nБритания Мусулмонлар Кенгаши ҳаёт хавф остида қолмагунча ва бошқа муқобиллар топилмагунча бундай эмдориларни қабул қилишга Исломда рухсат берилмаслигини айтиб чиққан.\nКенгашнинг тадқиқот ва ҳужжатлаштириш қўмитаси раиси доктор Шужа Шафи "эмдориларга муқобил топиш учун кўп ишлар қилиниши зарур"лигини таъкидлаган.\nЖаноб Шафи эмдорилар таркибидаги чўчқа желатинидан ташвишга тушган ҳар бир мусулмонга шифокор билан маслаҳатлашиб, «онгли қарор» қабул қилишни маслаҳат берган.\nБи-би-си билан боғланган бир мусулмон эркак «ҳаром» эмдорилар унинг ҳамиятига текканидан ўз норозилигини билдирган.\nУнга кўра, фарзандларини эмлашга олиб борган аёли шифокордан эмдори таркибида чўчқадан олинган модда борлигини билиб қолади. Сўнг у эмлашдан воз кечади.\n"Сал қолганда, болаларим ҳаром эмдори билан эмланиб қолар эди," дейди эркак.\nБританиядаги яҳудийлар жамоати вакили Марк Фрезер эса ҳазм қилинмагани сабабли "чўчқали" эмдорилар яҳудийлар учун ҳеч қандай муаммо туғдирмаслигини маълум қилган.\nСоғлиқни сақлаш ва ижтимоий ҳимоя вазирлиги қошидаги махсус агентлик вакиласи буруннинг ичига сепиладиган гриппга қарши болалар эмдориси мажбурий эмаслиги ва ундан фойдаланиш «ёлғиз ота-оналарнинг ихтиёрида» эканини айтади.\n"Биз баъзи жамоатлар орасида мазкур эмдорини қабул қилиш юзасидан маълум иккиланишлар борлигидан хабардормиз. Биз барча муносабатларни кузатишда давом этамиз ва уларни эҳтиёткорлик билан кўриб чиқамиз."\nДавлат агентлиги таркибига чўчқа желатини қўшилмаган эмдориларнинг ҳам мавжудлиги, аммо уларнинг самараси «бироз паст»лигини маълум қилган.\nБундай эмдорилар эса фақат «грипп асоратларидан қийналаётган» болалар ва катталар ҳамда тавсия қилинган "чўчқали" эмдорилардан воз кечган шахсларга нисбатан муқобил сифатида қўлланилиши мумкин.


Беҳзод Йўлдошев (1945) | www.ziyouz.uz\nБош саҳифа Ўзбек зиёлилариБеҳзод Йўлдошев (1945)\nЙўлдошев Беҳзод Содиқович (1945.9.5, Тошкент) — физик олим, Ўзбекистон Фанлар академияси академиги (2000), физика-математика фанлари доктори (1981), профессор (1987).\nТошДУ ни тугатган (1968). Ўзбекистон Фанлар академияси Ядро физикаси институтида илмий ходим (1968—83), директор (1990 йилдан). Ўзбекистон Фанлар академияси Физика-техника илмий тадқиқот институтида лаборатория мудири (1984—90). Ўзбекистон Фанлар академияси президенти (2000-2006).\nИлмий ишлари юқори энергиялар физикаси, ядровий физика ва элементар зарралар физикасига оид. Беҳзод Йўлдошев раҳбарлигида Ядро физикаси институтида жаҳон стандартларига мос келувчи радиоизотопларни кенг кўламда ишлаб чиқариш ва четга сотиш ишлари йўлга қўйилди; маҳаллий тоғ-кон саноати чиқиндиларидан асл ва нодир металларни қўшимча равишда ажратиб олиш технологияси ишлаб чиқилди ва ҳ. к.\nБеҳзод Йўлдошев Вашингтон университети физика факултети профессори (1977—78; 80—81; 89—90) сифатида юқори энергияли нейтриноларнинг ўзаро таъсирида бўладиган ядровий эффектларни ўрганиш бўйича илмий лойиҳага раҳбарлик қилди. Кейинги йилларда АҚШ, Канада, Россия ва Ўзбекистон физиклари томонидан Канаданинг «Триумф» ядровий марказида ва Э. Ферми номидаги Миллий тезлаткичлар лаб. (Батавия, АҚШ) да ҳамкорликда бажарилаётган халқаро илмий лойиҳалар раҳбари.\nБеҳзод Йўлдошев бир қанча халқаро академиялар ва халқаро жамиятлар аъзоси, хорижий университетлар фахрий доктори. Беруний номидаги Ўзбекистон Давлат мукофоти лауреати (1983). 2-чақириқ Ўзбекистон Республикаси Олий Мажлиси депутати.\n← Аввалги Аввалги Ҳожиакбар Шайхов (1945-2002)\nКейинги → Кейинги: Мулк Раж Ананд. Кабутар ва қарға (эртак)


Пайшанба 17-Январ 2019\n100 МИЛЛИАРД ЎЗЛАШТИРИЛГАН,\nАммо шунга яраша иш бажарилганми?\nКўп қаватли уйлардаги муаммолар қачон барҳам топади?\nСир эмас, бугун айрим кўп қаватли уйлар ўта ночор аҳволга тушиб қолган: томи йўқ ёки яроқсиз ҳолатда, чакка ўтаверганидан, ҳатто, деворлари нураб, чиқиш-кириш йўлакларидаги эшик-деразалар синиб кетган. Энг ёмони, канализация тизими умуман ишламайди ёки мавжуд эмас. Хуллас, муаммо кўп. Бундай уйлар, айниқса, шаҳарларда, кўздан бироз четдаги ҳудудларда кўп учрайди.\nПрезидентимизнинг 2017 йил 18 апрелдаги «Уй-жой коммунал хизмат кўрсатиш тизимини бошқаришни янада такомиллаштириш чора-тадбирлари тўғрисида»ги фармони ҳамда «Уй-жой коммунал хизмат кўрсатиш вазирлиги фаолиятини ташкил этиш тўғрисида»ги қарори шу каби муаммоларни бартараф этиш мақсадида қабул қилинди. Мамлакатимизда Уй-жой коммунал хизмат кўрсатиш вазирлиги, унинг ҳудудий бошқарма ва бўлимлари ташкил этилди.\nМана, вазирлик ташкил топганига салкам бир йил бўлди. Бу вақт оралиғида мазкур ташкилот ўз зиммасига юклатилган вазифаларни қанчалик бажаришга улгурди? Аҳоли уларнинг фаолиятидан мамнунми?\n— Ўтган даврда бир қатор ишлар амалга оширилди, — дейди Уй-жой коммунал хизмат кўрсатиш вазири Музаффар САЛИЕВ. — Хусусан, 2017 йилда тоза ичимлик сув танқислиги бор ҳудудларда истиқомат қилувчи 850 мингдан ортиқ аҳолига обиҳаёт етказиб берилди. Биргина Қорақалпоғистон Республикасининг Мўйноқ тумани аҳолисини тоза ичимлик сув билан таъминлаш мақсадида умумий қиймати 26,4 миллиард сўмга тенг, узунлиги 101 километрни ташкил этувчи «Қўнғирот-Мўйноқ» сув қувури ва «Қўнғирот» сув тақсимлаш иншооти қурилди. Бундан ташқари, республика бюджети маблағлари ҳисобидан ўтган йили 272 та қишлоқ аҳоли пунктида ичимлик сув объектлари қурилиш-монтаж ишлари амалга оширилиб, 726,7 километр сув тармоқлари ётқизилди. 119 та ерости сув қудуқлари ковланди ва 170 та насос ускуналари ўрнатилди.\n— Ҳозир туманлардаги кўп қаватли уйларга хизмат кўрсатадиган хусусий уй-жой мулкдорлари ширкатлари ҳам тузилди. Бу амалда нечоғли самара бермоқда?\n— Ҳақиқатан ҳам, шу пайтгача чекка-чекка ҳудудлардаги кўп қаватли уйларда уларнинг шароитини яхшилашга хизмат қиладиган ширкатлар йўқ эди. Шундай бўлгач, табиийки, аҳолидан ўзи истиқомат қилаётган уй учун ҳеч қандай маблағ талаб этилмаган. Бу эса охир-оқибатда кўп уйларнинг аянчли аҳволга келиб қолишига сабаб бўлди. Шуни инобатга олиб, қиш мавсумига тайёргарлик вақтида вазирлигимиз ходимлари гуруҳ-гуруҳга бўлиниб, жойларга чиқиб ўрганиши натижасида чекка туманлардаги 300 дан зиёд кўп қаватли уйда ширкат тузишга эришилди.\nДастлаб, аҳолидан бунга эътироз кўп бўлди. Лекин йиғилган пуллардан ўзи истиқомат қилаётган уйнинг шароити тубдан ўзгарганини кўргач, аксарият фикрини ўзгартирди. Масалан, Сурхондарё вилоятининг Жарқўрғон, Қумқўрғон, Қизириқ туманларидаги кўп қаватли уйлардаги шарт-шароит, янгиланишларни кўрсангиз, бунга гувоҳ бўласиз.\n— Фақат бир уйга хизмат кўрсатадиган айрим ширкатлар бу йил мажбурий бадал пулини сезиларли даражада оширди. Бундан эса аксарият хонадон эгалари норози. Негаки, ҳаммаси ҳам рисоладагидек ишламайди. Шундай экан, уларнинг жавобгарлиги ва масъулиятини янада ошириш учун бундай ширкатни хусусий сервис хизматлари кўрсатадиган фирмаларга бириктириб қўйса бўлмайдими?\n— «Бир уй — бир ширкат» тамойили асосида иш бошлангач, баъзи ширкатлар фаолиятини ўргандик. Афсуски, гуруч курмаксиз бўлмаганидек, улар орасида ўз зиммасидаги вазифани тўла бажармаётганига ҳам гувоҳ бўлдик. Хусусан, 244 та ширкат иши ўрганилганда, қарийб 100 миллиарддан ортиқ пул ўзлаштирилгани (бажарилган ишларга кетган харажатни ошириб кўрсатиш ҳолатлари) аниқланган. Шунинг учун битта уйга хизмат кўрсатадиган айрим ширкатлар фаолиятидан одамлар норози. Чунки улар мавжуд муаммоларни мустақил ҳал қила олмаяпти.\nАслида ҳар бир ширкат ўзига бириктирилган уй талабидан келиб чиқиб, уй учун керакли ишларни белгилаши ва уни бажариши лозим. Шунга кўра, мажбурий бадалнинг миқдори белгиланади. Тартибга биноан, биронта ширкатни хусусий сервис хизматлари кўрсатувчи фирма билан мажбурий бириктириш мумкин эмас. Ширкатлар ихтиёрий равишда шартнома имзолайди. Бунга аралашишга бизнинг ҳақимиз йўқ.\nҲозир янги — биллинг тизимига ўтиш устида иш олиб борилмоқда. Бу йўналишда иш бошлангач, ҳеч бир ширкат ўз ҳисобидаги маблағдан ноқонуний мақсадларда фойдалана олмайди. Унинг ҳисобидаги пуллар вазирлик назоратида бўлади. Шунда ширкат аҳолидан йиғилган бадални фақат ўша уйнинг моддий-техник ҳолатини яхшилашга сарфлайди.\nНамунавий уйларнинг «намунали» муаммолари\n14:25, 10.01.2019 ✔44\nНавоий вилоятининг қишлоқ ҳудудларида аҳолига намунавий лойиҳалар асосида қуриб берилган уйларнинг нақд элликтасининг яроқсиз экани кундай равшан бўлиб қолди. Бир сўз билан айтганда, мазкур тураржойлар бугунги кун талабига мутлақо жавоб бермайди.\n14:24, 10.01.2019 ✔41\nДарахтни кесмасдан ёшини аниқлаб бўлмайди\n17:26, 27.12.2018 ✔68\nУмр — оқар дарё, дейишади. Ҳамма нарса шитоб билан ўзгариб-янгиланаётган бугунги кунимизда бу ҳикмат ҳам анча қариб қолгандай гўё.\n✔ 44  14:25, 10.01.2019\n✔ 41  14:24, 10.01.2019\n✔ 68  17:26, 27.12.2018\n«Биргина мақола ҳаётимизни ўзгартириб юборди»\n«Бир неча йиллардан бери бизни қийнаб келаётган муаммо бир мақола билан ҳал этилишига очиғи, бошида кўзимиз етмаганди.\n✔ 69  17:24, 27.12.2018\nЧегирма бор, чипта эса «йўқ»\nИчки туризм ривожига тушов бўлиб келаётган «майда» муаммолар қачон барҳам топади?\n✔ 89  09:22, 21.12.2018


«ЎЗБЕКИСТОНДА САЙЛОВ ЖАРАЁНЛАРИНИ ЁРИТИШ УЧУН ЯРАТИЛГАН ШАРОИТ МЕНИ ЛОЛ ҚОЛДИРДИ» - Ўзбекистон овози газетаси\n«ЎЗБЕКИСТОНДА САЙЛОВ ЖАРАЁНЛАРИНИ ЁРИТИШ УЧУН ЯРАТИЛГАН ШАРОИТ МЕНИ ЛОЛ ҚОЛДИРДИ»\nСайлов жараёнларини кенг ва тезкорлик билан ёритиш учун юртимизда биринчи марта «Press klub: Saylov.uz — 2016» ташкил қилинганидан хабарингиз бор, албатта. Бу ерда эрталабдан кечгача иш қайнайди, журналистлар тиним билмайди. Кеча эрталаб «Россия-24» ва «Россия-1» телеканалларининг махсус мухбири Роберт Францев эфирга тўғридан-тўғри репортаж узатаётганининг устидан чиқдик.\nУндан интервью олиш учун бироз кутиб турдик.\n— Ўзбекистонга иккинчи марта келишим, — деди суҳбатдошимиз сўзининг аввалида. — Биринчиси, яқинда бўлиб ўтган «Полиз маҳсулотлари» халқаро ярмаркасига тасвирга олиш гуруҳимиз билан бирга келган эдик. Ўшанда Тошкент билан яқиндан танишиш имконига эга бўлганмиз. Меҳмондўст халқи, замонавий шаҳарлари, кенг ва равон кўчаларига эга бундай мафтункор диёрга яна бир марта келишни кўнглимизга тугиб кетгандик. Ниятимиз холис экан, мана, яна гўзал Тошкентдамиз.\n— Ўзбекистондаги сайловга тайёргарлик жараёнлари ҳақида фикрингизни билмоқчи эдик?\n— Албатта, сайлов жараёнларида илк марта иштирок этяпмиз. Биз, Россия журналистлари гуруҳи 24 нафардан иборатмиз. Бир ҳафта давомида сайлов билан боғлиқ жараёнларни мунтазам ёритиб бордик. Шу билан бирга, юртингиз ҳаёти, унинг оддий одамлари ҳақидаги бир қанча лавҳа ва репортажлар тайёрлаб, «Россия-24» ҳамда «Россия-1» каналларида намойиш этишга эришдик.\nСайлов куни биз кўрдик, сайловчиларнинг 90 фоизга яқини овоз берди. Бу кўрсаткич Россия ва европалик томошабинларга, фуқароларга ғайритабиий туюлиши мумкин. Чунки биз бундай юқори натижаларга кўникмаганмиз. Сайлов жараёнларининг юксак савияда ва кўтаринкилик билан ўтганига шахсан гувоҳ бўлдик. Эрталаб соат 6 дан бошлаб одамлар сайлов участкаларига ўз хоҳишлари билан, фарзандларини етаклаганча келишлари уларда\nВатан тақдирига дахлдорлик ҳисси нақадар юксаклигини кўрсатди. Бу сайлов қаердадир Гамбург, Париж ёки бошқа жойда бўлганда якшанба куни шунча одамнинг фаоллигини тасаввур қилишнинг ўзи қийин.\nБунинг биринчи сабаби анъана бўлса, иккинчиси, халқаро кузатувчилар ҳамда экспертлар эътироф этганидек, сайловолди тарғибот-ташвиқот ишларининг юқори даражада олиб борилганида, деб биламан. Сайловчиларга овоз бериш жараёни, тартиби ва манзиллари ҳақида узлуксиз, батафсил маълумотларни етказиб бориш бўйича Марказий сайлов комиссияси ҳамда журналистларнинг меҳнатлари таҳсинга сазовордир.\nШунингдек, сайлов участкаларида яратилган шароитларга ҳам тўхталиб ўтмоқчиман. Имконияти чекланган фуқаролар учун алоҳида қулайликлар, она ва бола хонаси, дам олиш хоналарининг ҳозирлангани тайёргарлик юксак ташкил қилинганини англатади. Бу эса сайловчиларнинг ўз фуқаролик бурчларини сидқидилдан бажаришига туртки бўлди, деб ҳисоблайман.\n— Сайлов кампанияси ҳамда овоз бериш жараёнларини ёритиш юзасидан нима дея оласиз?\n— Айтиш керакки, энг катта кучимизни сайлов кунига асрадик. Чунки Президент сайлови ҳар бир давлат учун энг муҳим сиёсий воқеа саналади. Шунинг учун 4 декабрь куни «Россия-24» каналида ҳар икки соатда сайлов участкаларидан репортажлар бериб бордик. «Россия-1» каналида тўғридан-тўғри эфир орқали овоз бериш жараёнини батафсил ёритиб бордик. Имкон қадар мамлакатингиз учун муҳим бўлган сиёсий воқеани россиялик томошабинларга узлуксиз равишда етказишга ҳаракат қилдик.\nЎзбекистонлик ҳамкасбларимизга ва Пресс клуб фаолиятини юқори даражада ташкил қилган ташкилотчиларга алоҳида миннатдорчилигимни билдирмоқчиман. Биз бошқа кўплаб давлатларда, хусусан, Марказий Осиё ҳамда Европада парламент ва президентлик сайловларида иштирок этганмиз. Ишонч билан айта оламанки, Ўзбекистонда журналистлар учун яратилган шароит ва имкониятларни бошқа ҳеч қаерда кўрмаганмиз. Пресс клуб юқори тезликдаги интернет тармоғи, замонавий техникалар билан таъминлангани бизга максимал даражада қулайлик яратди, ўзбекистонлик ҳамкасбларимиз билан бирга кенг кўламли ва самарали иш олиб боришга эришдик.


ЎФА эътибор қаратиши керак бўлган муҳим жиҳат ва бу борада Хайрулла Ҳамидов ва Алишер Никимбаевнинг нима дейди 21-09-2021, 12:21 | Zamin.uz\nЎФА эътибор қаратиши керак бўлган муҳим жиҳат ва бу борада Хайрулла Ҳамидов ва Алишер Никимбаевнинг нима дейди?\nБир неча кун аввал ЎФA Ўзбекистон миллий терма жамоасига янги бош мураббий тайинлаш бўйича бир қарорга келгани борасида хабар берди. Унга кўра словениялик мураббий Сречко Катанец номзоди маъқул кўрилган.\nТомонлар оғзаки келишувга эришган. Сречко Катанец музокараларнинг якуний босқичини ўтказиш учун юртимизга ташриф буюрди. Энди у ЎФА вакиллари билан келишиб олиши керак бўлади. Ҳозирги кунда у футболимиз ва унга яратилган шароитларни ўрганмоқда...\nШу ўринда бир жиҳатга эътибор берилиши лозим. Эктор Купер терма жамоа устозига айланган пайт унинг штабида ўзбекистонлик мутахассис йўқ эди. Нега ундай бўлгани бизга қоронғу. Балки Купер мураббийлар штабига бошқа одамни аралаштиргиси келмагандир ёки бизникилар бу ҳақда таклиф билан чиқмаган. Нима бўлганда ҳам бу бизнинг зараримизга ишлади. Нима учун? Чунки чет эллик мураббийда қай даражада бўлмасин тажриба бор. Қайсидир жиҳатини ўзлаштиришимиз мумкин. Бу биз учун мактаб вазифасини ўтаб беради. Бироқ Купер пайтида ушбу ишни қилмадик, тайёр тажрибани қўлдан чиқардик.\nЎФА вакиллари Сречко Катанеч билан келишувга эришса, айнан шу жиҳатга эътибор бериши даркор. Чунки маҳаллий мураббий чет эллик мутахассисдан ўрганадиганлари бўлади. Мисол учун, Рўзиқул Бердиев пайтида “Насаф”ни бошқарган Анатолий Демьяненкога ёрдамчи бўлган, Миржалол Қосимов “Бунёдкор”ни “гуллаган” пайти Луис Фелипе Сколарига ёрдамчи бўлган. Якундачи? Якунда улар ҳозирги кунда энг тажрибали ва кучли мураббийлардан ҳисобланади.\nКимни мураббийлар штабига қўйган маъқул?\nЮртимизда фаолият юритаётган ёш мутахассислар бор. Бироқ уларнинг ҳаммасида ҳам даража қониқарли эмас. Тимур Кападзе ва Улуғбек Бақоев бошқалардан ажралиб турибди. Шунинг учун иккисидан бирини миллий жамоа мураббийлар штабига киритган ўринли.\nНега айнан улар? Боиси, Кападзе “Олимпик” жамоасини қўлга олган. У шу жамоани Олимпиада сари етаклаши кўзда тутилган. Юқорида айтганларимиз Кападзе учун айни муддао бўлади. Сабаби шу пайтгача Олимпиадага чиқишни уддалай олмаганмиз. Катанецнинг ёнида юриб, билимларини ошириш имкони мавжуд. Орттирган тажрибасини “Олимпик” жамоасида қўллаши мумкин.\nУлуғбек Бақоев истеъдодли мураббийлардан бири. Унинг мураббийлик фаолияти кўпчиликни ўзига қаратмоқда. Шунинг учун Бақоев номзоди ҳам чакки эмас.\nБу борада мутахассислар фикри қандай?\nҚатар футболида фаолият юритаётган Алишер Никимбаев хорижлик мураббий келганда унинг штабида, албатта, маҳаллий мутахассис бўлиши кераклигига эътибор қаратди.\n- Чет эллик мураббий юртимизга келса, унинг талаблари ва фаолиятини ўрганиши лозим. Ким келса ҳам. Чунки ўша мураббийнинг ишини ичидан билиш муҳим.\nКимни қўшиш керак? Менимча, Тимур Кападзени мураббийлар штабига киритган маъқул. У Олимпия жамоасини бошқармоқда ва шу сабабдан Кападзе миллий терма жамоа мураббийлар штабида бўлиши керак, деб ўйлайман. Икки терма жамоа битта услубда ўйнаши кераклигини инобатга олиб, шундай йўл тутган яхши.\nШунингдек, Улуғбек Бақоевни ҳам бу ўринга тавсия қилган бўлардим. Унинг фаолиятига эътибор қаратсак, Бақоев доим муаммолари бор клубларда ишламоқда, яъни етакчи жамоаларда эмас. Унинг ишини каттароқ клубда кўрмоқчиман. Агар Тошкент жамоаларида ишласа, ўзининг бошқа томонларини ҳам намойиш этар. Шу боис Бақоев хорижлик мураббийлар штабига кириш учун номзодлардан бири бўлиши шарт, - деди Никимбаев.\nSPORTS.uz сайтининг ютубдаги саҳифасида ташкил этилган кўрсатувда таниқли шарҳловчи Хайрулла Ҳамидов ҳам бу борада ўз фикрларини баён этди.\n- Равшан Ҳайдаров бу ўрин учун яхши номзод. Чунки у йиллар давомида шундай лавозимда ишлаган. Маҳаллий мураббийларда ҳам, ўзидан кейин чиққан мутахассислар пайтида ҳам ёрдамчиси бўлиб фаолият юритган.\nРавшан Ҳайдаров ёрдамчилик қилган кезлари бу ишни қилишда оғринмаган. Бу характер билан боғлиқ. Ҳайдаров бош мураббийликни кўп ўйламагани эътибори билан тўғрироқ, адекватроқ маслаҳат бера олади. Бошқаларда сал қизғанишроқ бўлиши мумкин, бизни ўрнимизга келди деб. Булар Равшан Ҳайдаровда бўлмаслиги аниқ, - деди Хайрулла Ҳамидов.\nЯнгиликлар » Спорт » ЎФА эътибор қаратиши керак бўлган муҳим жиҳат ва бу борада Хайрулла Ҳамидов ва Алишер Никимбаевнинг нима дейди?


Беш марта судланганидан хулоса чиқармаган йигит олтинчи жиноятга қўл урди - Hudud24.uz\nСуд очеркиБеш марта судланганидан хулоса чиқармаган йигит олтинчи жиноятга қўл урди\nБеш марта судланганидан хулоса чиқармаган йигит олтинчи жиноятга қўл урди\n10:00 / 25-01-2022\nАсли андижонлик бўлган Дилбар Яминова (исм-шарифлари ўзгартирилган) 2020 йил сентябрь ойида Фарғона шаҳрининг Абдулла Қодирий кўчасида жойлашган кўп қаватли уйлардан хонадон сотиб олади. Қарасаки, уй бироз таъмирталаб. Шу боис бегонадан кўра, андижонлик – Марҳамат туманида туғилган, аммо ўша А.Қодирий кўчасидаги қўшни уйда яшовчи Мамасиддиқ Оқилбоевни уста сифатида уйига олиб келади.\nЎша пайтда уста уларнинг суҳбатини эшитиб турганди. Шу боис у Қосимжоннинг оғир жиноят содир этганидан хабар топади. Уддабуронликни қарангки, М.Оқилбоев айни вазиятдан фойдаланиб қолишга киришади.\nАна шу суҳбатдан кейин М.Оқилбоев Д.Яминовани Фарғона шаҳар ИИО ФМБ биносига олиб боради. Қ.Имомиддиновнинг қилмишидан оз-моз хабар топгач, у ҳимоячи Р.Абдуллажоновни опа-укага таништиради. Сўнгра кечки пайт уйга қайтганларида Дилбар опани аврай бошлайди.\n– Бу ишни судга чиқмасидан ёпди-ёпди қилиш керак. Харажатини берсанглар, мен терговчи билан гаплашиб чиқаман. У турманинг ўзиданоқ чиқариб беради жиянингизни. Бир ярим минг берилса, масала аниқ ҳал бўлади, – дейди Мамасиддиқ дангалига.\nД.Яминова устанинг гапларини укаси Фурқат Қулматовга етказади. Бироқ Фурқат пора беришга рози бўлмайди.\n– Укангиз калта ўйлаяпти. Эртага кеч бўлади, – дея яна ваҳима қилади М.Оқилбоев Ф.Қулматовнинг кўнмаганини эшитгач.\nШундан кейин Дилбар Яминова ўзи жамғариб юрган пулларидан 1500 АҚШ долларини Мамасиддиққа беради.\n– Ҳозироқ бориб, ишни ҳал қиламан. Худо хоҳласа, Қосимжонни эртагаёқ чиқартириб юборамиз, – дейди М.Оқилбоев пулни олиб чиқиб кетаркан.\nЛекин эртаси тугул, орадан бир неча кун ўтса-да, Қ.Имомиддинов озодликка чиқмайди. Аксинча, иш судга ошиб, унга нисбатан озодликдан маҳрум қилиш жазоси тайинланади. Д.Яминова шундагина алданганини англаб етади. Аммо бу пайтда кеч бўлганди. Негаки, ҳар қанча қўнғироқ қилмасин, М.Оқилбоев гўшакни кўтармайди. Кўп ўтмай, телефонини бутунлай ўчиради. Натижада фирибгарни излашга тушади Дилбар опа. Охир-оқибат уни топади ҳам. Бироқ “ҳожатбарор” пул олганлиги тўғрисида тилхат ёзиб бериш билан чекланади холос – пулни қайтариб бермайди. Бинобарин, Д.Яминова бу хусусда ҳуқуқни муҳофаза қилувчи идорага мурожаат қилади. Натижада Мамасиддиқ Оқилбоевга нисбатан жиноят иши қўзғатилади.\nМазкур ишни кўриб чиққан жиноят ишлари бўйича Фарғона шаҳар суди судланувчини Жиноят кодексининг 168-моддаси 1-қисми, 28,211-моддаси 1-қисми билан айбли деб топиб, озодликдан маҳрум қилиш жазосига маҳкум этди. Шунингдек, суд ҳукмида айбдордан пора предмети сифатида олинган 1500 АҚШ доллари давлат фойдасига ундирилиши ҳам белгиланди.\nШуни алоҳида таъкидлаш лозимки, ҳуқуқни муҳофаза қилувчи идоралар томонидан амалга оширилган таҳлиллар сўнгги пайтларда содир этилаётган жиноятларнинг аксарият қисми муқаддам судланган шахслар ҳиссасига тўғри келаётганини кўрсатмоқда. “Қаҳрамон”имиз М.Оқилбоев ҳам муқаддам талончилик, босқинчилик, безорилик ва бошқа жиноятларни содир этгани учун “кўп эмас”, беш маротаба судланган. Лекин шунда ҳам ўзига тегишли хулоса чиқариб олмаган. Юқоридаги фирибгарликка қўл урганда жиноят ишлари бўйича Фарғона шаҳар судининг 2020 йил 26 сентябрь кунги ҳукмига биноан тайинланган озодликни чеклаш жазосини ўтаётганди. Бинобарин, суд жазо тайинлашда унинг ўталмаган 3 йил 2 ой 4 кунлик озодликни чеклаш жазосини ҳам инобатга олди. Ажабмас, бу гал фирибгар устанинг кўзи очилса.


СОҒЛОМ БОЛАНИ СОҒЛОМ ОНА ДУНЁГА КЕЛТИРАДИ - Ўзбекистон овози газетаси\nСОҒЛОМ БОЛАНИ СОҒЛОМ ОНА ДУНЁГА КЕЛТИРАДИ\nКасбим шифокор бўлгани учун оиланинг сиҳат-саломатлиги, бахту иқболи, тинчлик-хотиржамлиги аввало онага боғлиқлигини яхши тушунаман. Она соғлом бўлса, фарзандлар соғлом, оила бахтли бўлади.\nМамлакатимизда соғлом авлодни тарбиялашга қаратилаётган доимий эътибор, оналар саломатлигини сақлашга оид эзгу ишлар халқимиз қалбидан чуқур жой олган. Бу борадаги давлат сиёсати «Соғлом она — соғлом бола» концепциясини ҳаётга чуқур татбиқ этишда муҳим аҳамият касб этмоқда.\nПрезидентимиз Ислом Каримов томонидан 2016 йилнинг мамлакатимизда Соғлом она ва бола йили деб эълон қилиниши ҳамда мазкур йилдан кўзланган олижаноб вазифаларни амалга ошириш мақсадида жорий йил 9 февраль куни тасдиқланган «Соғлом она ва бола йили» Давлат дастури бугун умуммиллий ҳаракатга айланган ушбу ислоҳотларни янги босқичга кўтаришга хизмат қилади.\nДастурда «Она ва бола соғлом бўлса, оила бахтли, оила бахтли бўлса, жамият мустаҳкам бўлади» деган ҳаётбахш қадриятни қарор топтиришга йўналтирилган, оила, оналик ва болаликни муҳофаза қилиш, жамиятда аёлларга ҳурмат-эҳтиром муҳитини янада мустаҳкамлаш, баркамол авлодни тарбиялашда давлат ҳокимияти органлари ва жамоат ташкилотларининг ҳамкорлигини кучайтиришга қаратилган комплекс чора-тадбирларни изчил давом эттириш кўзда тутилган.\nМазкур вазифаларни ҳаётга татбиқ этишда аввало қизларимиз, бўлғуси оналар саломатлигига эътибор қаратиш, уларнинг таълим-тарбия олиши, касб-ҳунар эгаллаши, спорт билан шуғулланиши, бир сўз билан айтганда, ҳаётга тайёр бўлиши муҳим ўрин тутади.\nМамлакатимизда қизларни жисмонан соғлом, интеллектуал салоҳиятли этиб тарбиялаш, уларнинг замонавий билим ва касб-ҳунарга эга бўлишини таъминлаш, мустаҳкам ҳаётий позиция ва мустақил фикрлаш қобилиятини ривожлантириш йўлида кенг кўламли ишлар амалга оширилмоқда. Бундай саъй-ҳаракатлар самараси қизларимизнинг ҳаётда муносиб ўрин топиши, соғлом ва мустаҳкам оилалар барпо бўлишида намоён бўлмоқда.\nБугунги қизларнинг соғлиғи, фикрлаши, интилишлари 20-25 йил олдинги тенгдошлариникидан бутунлай фарқ қилади. Улар қобилияти, ҳаракатлари ва ютуқлари билан ҳаммани ҳайрон қолдирмоқда.\nКоллежимизда тиббиёт ҳамшираси, даволаш иши ва фельдшерлик, фармацевт ассистенти, тиббий-профилактика иши, тиббий лаборатория иши йўналишларида 1420 ўқувчи, жумладан, 1074 нафар қиз таълим олаётир. Уларга 68 нафар педагог билим ва мутахассислик сирларини ўргатмоқда.\nЎқитувчиларимиз таълим жараёнида қизларга тиббий билимлар билан бирга, соғлом турмуш тарзи, оила қуришга тайёргарлик, она бўлиш масъулияти юзасидан мунтазам тушунтириш ишлари олиб боради. Ушбу машғулотлар давомида эрта турмуш, қариндошлар ўртасидаги никоҳнинг салбий оқибатлари хусусида етарли билимга эга бўлган қизларимиз туманимиз бўйлаб тарғибот ишларини олиб боришда ҳам фаол иштирок этмоқда.\nБаъзи ота-оналарда ўз қизига, унинг келажагига нисбатан нотўғри қарашлар мавжудлигига гувоҳ бўламиз. Бундайлар қизларининг касб эгаллашига бефарқ қараб, уларни тезроқ турмушга беришга ҳаракат қилади. Ана шундай салбий муносабат таъсирида кўпчилик қизларнинг орзулари амалга ошмай қолиб кетар эди. У бирор соҳанинг бошини тутиши, оила қуришга жисмонан тайёр бўлиши шарт. Бу ҳақиқатни унутган, тан олмаган одам ўз фарзандига ёмонлик қилган бўлади.\nЖорий йилда оналар ва болалар саломатлигини мустаҳкамлашга қаратилган бир қатор тиббиёт муассасалари ишга туширилиши кўзда тутилган. Шундан келиб чиққан ҳолда, уларни малакали ўрта тиббиёт ходимлари билан таъминлаш зиммамиздаги муҳим вазифадир. Умуман, қабул қилинган Давлат дастури ижросида барча бирдек фаол иштирок этиши талаб этилади.\nПрезидентимиз ташаббуси билан «Соғлом она ва бола йили» Давлат дастурининг тасдиқланиши ва ҳаётга кенг жорий этилиши бу борадаги ишлар кўламини янада кенгайтириши ва самарадорлигини ошириши шубҳасиз.\nЖиззах вилоятидаги Дўстлик тиббиёт коллежи директори.


14 май 2021, Тошкент вақти: 11:46\nТошкентнинг Олмазор туманидаги Бешқўрғон массивида 13 сентябрь куни ëш йигитларнинг икки катта гуруҳи ўртасида пичоқбозлик бўлди. Манбаларга кўра, 5 дан зиëд йигит ярадор бўлган ва ўнлаб ўсмир қўлга олинган. Ўтган аср охиридаги Тошкент учун характерли бўлган “Бандит разборка”ларининг бу тахлит қайтиши пойтахт аҳлини ташвишга солмоқда.\nОсойишта ва тинч шаҳар деб билинадиган Тошкент маҳаллаларида сўнгги пайтларда жиноий гуруҳларнинг пичоқлашиб, “масала талашгани” тез-тез кузатилмоқда.\nЖумладан, 13 сентябрь куни Тошкент шаҳар Олмазор туманидаги Бешқўрғон массивида (Илгариги номи - Тансиқбоев массиви - таҳр.) жанжаллашган ëш йигитларнинг икки катта гуруҳи ўртасида юз берган пичоқлашиш оқибатида бешдан зиëд ëш йигит ярадор бўлгани ва ўнлаб ўсмирлар қамоққа олингани билдирилди.\nОзодликнинг ҳуқуқ-тартибот органларидаги манбасига кўра¸ Бешқўрғон массивидаги ëшларнинг икки гуруҳи гап талашиб, сан-манга борганидан кейин¸ тортишув оммавий муштлашувга айланиб кетган:\n- Ëш йигитлар ўртасида стрелкали разборка (Олдиндан белгиланган жойда муштлашиш - таҳр.) бўлди. 13 сентябрь, шанба куни соат 12дан 36 дақиқа ўтганида, Тансиқбоев массивида элликдан ортиқ ëш ўртасида муштлашув бўлди. Тарафларни қўлида арматура¸ пичоқ¸ бейсбол тўқмоғи ва ëғоч калтаклар бўлган. Ички ишлар ходимлари етиб борганида пичоқлашув авжига чиқиб, беш йигит оғир ярадор бўлган эди¸ дейди Озодлик манбаси.\nОзодлик суҳбатлашган воқеа гувоҳларидан бири муштлашув пайтида уч йигит ўлганини иддао қилди.\nОзодликнинг ҳуқуқ-тартибот органларидаги манбаси эса муштлашув пайтида ҳеч ким ўлмаган, деб аниқ таъкидлади:\n- Ҳеч ким ўлмади. Фақат пичоқ еган ярадорлар бор. Улар ҳозир касалхонада. Воқеа айбдорлари қамоққа олинди. Ҳозир ўндан зиëд киши қамоқда. Бу рақам кўпайиши мумкин¸ чунки сўроқ пайтида муштлашувга алоқадор бўлган янги шахсларнинг исми аëн бўлмоқда¸ дейди суҳбатдош.\nТошкент шаҳар Олмазор туманидаги Бешқўрғон маҳалласида яшовчи ва ўзини Рихситилла деб таништирган 20 яшар йигитнинг Озодликка айтишича, ëшлар ўртасидаги тўқнашув шанба куни кечгача давом этган:\n- Мен бу жанжалда ҳеч кимнинг тарафида турмадим. Шунчаки жанжал бўлган жойга яқин жойдаги бир савдо фирмасида ишлайман. Шунчаки гувоҳман. Битта бола катта гапириб қўйган экан. Кейин унга гапинга отвечать қил, деб стрелка беришган. У болани ҳам теги бақувват экан, гапидан қолмаган. Кейин жанг бўлди. Ўқотар қурол борлигини эшитмадим. Ўшандан кейин маҳаллани милиция босиб, облава қилишди. Айбсиз болларни ҳам обчиқиб кетишяпти. Ота-оналари бориб терговчига пул бериб фарзандларини қайтариб олишяпти. Хуллас, маҳалла алғов-далғов, дейди суҳбатдош.\nБешқўрғон массиви маҳалла қўмитасидаги Озодлик манбасининг айтишича¸ шу кунларда прокуратура¸ МХХ ҳамда ИИВ вояга етмаганлар билан ишлаш комиссиялари вакиллари маҳалла ëшлари билан суҳбатлар ўтказмоқда.\nБундан бир - икки йил олдин Тошкент МДҲ ҳудудидаги энг осойишта шаҳарлардан бири ҳисобланган. Озодлик суҳбатлашган 68 яшар Мираҳмат ака бу осойишталик ўтмишга айланишидан қўрқади:\n- Икки йилдан бери Тошкентнинг тинчи бузилди. Чол кампирларни ўлдириб кетаëтгтан талончи-қотиллар чиқди¸ машина ўғрилари яна пайдо бўлди. Дендропаркдаги разборчиларга ўлим ҳукми берилганидан кейин разбор йўқ бўлиб кетувди. Энди яна чиқди. Шу кунда бутун Тошкент Тансиқбоев массивидаги жанжални муҳокама қилиб¸ яна Тошкентга разборкачилар қайтди, деб қўрқиб ўтиришибди, дейди суҳбатдош.\nСуҳбатдошга кўра¸ 1993 йил ëзида Дендропаркдаги отишма нафақат Тошкентни, балки бутун Ўзбекистонни ларзага солган эди. Мираҳмат аканинг эслашича, Дендропаркда Тошкентдаги криминал гуруҳларнинг "куч ишлатар" барзангилари билан “разборка”си бўлган ва улардан икки нафари тўқнашув пайтида отиб ташланган.\nЯна бир иддаога кўра, ана шундан кейин криминал гуруҳлар “воровской кодекс”га зид тарзда ҳукумат билан ҳамкорлик қилиб, разборкачилардан баъзи бирларининг қамоққа олинишини таъминлаган.\nШундан сўнг Тошкент тинчиб қолди ва МДҲ ҳудудидаги криминал разборкалар кам учрайдиган шаҳарга айланди.\nАммо, баъзилар ўшанда Ўзбекистондаги криминал гуруҳлар милиция соëбони остига ўтгач¸ разборкалар милициянинг кўздан пана кабинетларига кўчган, деган фикрни илгари суради.\nТошкеннинг Эски шаҳар мавзеидан бўлган ва ўзини Темур деб таништирган 30 яшар йигит ҳозир асосий "разборкачилар" милиция ходимлари деган фикрда собит:\n- Дендропаркдан кейин қаттиқ разборка бўлмади. 2008 йилда яна маршрутларнинг рейсини талашиб Дендропаркда йиғилишди, лекин отишмагача бормади. Героин устида ҳам гап бўлди, деб эшитганман, бир-иккита эски шаҳарликни кейин қамаворишди. 2000 йиллардан кейин ҳамма разборка милиционерлар орқали бўляпти, дейди суҳбатдош.\nШу тариқа, Тошкентнинг Бешқўрғон массивидаги “разборка” шаҳар осойишталиги борасидаги стереотипларга барҳам берган жиддий омил сифатида кўрилмоқда.


Ўзбекистонда хавфсизликни таъминлаш хисобига иқтисодий эркинлик чекланмоқда « Ўзбекистон Халқ Ҳаракати\nЎзбекистонда хавфсизликни таъминлаш хисобига иқтисодий эркинлик чекланмоқда\n11 April 2014 - 20:20\nЎзбекистонда хавфсизликни таъминлаш феноменига давлатнинг ички сиёсатидаги олий мақсад сифатида қаралиши йигирма йилдирки жамиятнинг деярли барча соҳалари ривожидаги асосий тўсиққа айланиб улгурди. Бу ҳақда кўплаб танқидий мақолалар ёзилди, мурожаатлар қилинди. Бироқ, ҳали-ҳануз хавфсизликни таъминлаш масаласи ҳақида сўз борганда қолган ҳар қандай соҳадаги муаммо давлат назаридан четдаги иккинчи даражалигича қолаверади.\nСўз юритаётганимиз мавзу доирасида 8 апрель куни Ватандош сайтида “Сармоядорлар учун Ўзбекистон жозибасини йўқотдими?” номли мақола чоп қилинди.\nМақола муаллифи асосий эътиборни шахснинг конституциявий ҳуқуқи ҳисобланган иқтисодий эркинлик мавзусига қаратади.\nМуаллифнинг фикрича, Ўзбекистон мисолида, бу масалада икки жараённи кузатиш мумкин. Бир томондан Ўзбекистонни кенг иқтисодий имкониятларга эга давлат сифатида тарғиб қилишга қаратилган саъй-ҳаракатлар – ташқи инвестицияни жалб қилиш, хорижий бизнесларга кенг имкониятлар яратишга қаратилган баъзи қадамлар кўзга ташланса, иккинчи тарафдан, нафақат хорижий, балки маҳаллий компания ва шахсларнинг мол-мулкини олиб, Ғарб, хусусан, Америкага отланаётгани ҳолатлари кўпайиб бораётганидир.\nБунинг сабабини эса муаллиф Ўзбекистонда хавфсизликни таъминлаш ҳисобига иқтисодий эркинлик ҳуқуқи паймол қилинаётганлиги билан изоҳлайди.\nМақолада Марказий Осиё давлатларида маълум бир давр оралиғида ишлаб чиқарилган махсулот ва хизматларнинг умумий қиймати ва жалб қилинган инвестиция миқдори бўйича кўрсаткичлар келтирилади ва қиёсий таҳлил қилинади.\nХусусан, 2012 йилда Ўзбекистон ҳудудида ишлаб чиқарилган маҳсулот ва хизматларнинг бозордаги қиймати 51 миллиард АҚШ долларига тўғри келган. Бу кўрсаткич Қозоғистонда 203 миллиард, Туркманистонда 35 миллиард, Тожикистон ва Қирғизистонда 6 миллиард АҚШ долларига тенг бўлган.\nХалқаро валюта фондининг 2011 йилги ҳисоботида 45.32 миллиард долларлик Ўзбекистон йиллик ялпи ички маҳсулотининг 3.9 фоизини хорижий сармоялар ташкил этган. Бу кўрсаткич Қозоғистон мисолида 7.3%, Туркманистонда 11.35%, Қирғизистонда 11.19%, Тожикистонда эса 0.17 %дан иборат бўлган.\nБундан ташқари, АҚШ Президенти қошидаги Савдо вакиллик идораси ҳисоботида келтирилишича, 2012 йилда АҚШдан Ўзбекистонга 71 миллион, Қозоғистонга эса 11.4 миллиард доллар сармоя кирган.\nЎзбекистонда сармояга муҳтож, маблағ киритилса ривожланиш истиқболи порлоқ бўлган секторлар кўп. Масалан, аниқланган минерал депозитларининг ўзи 3 триллион долларлик бозор ҳисобланади. Шунингдек, нефть-газ, қишлоқ хўжалиги, электр, озиқ овқат, оғир ва енгил саноат, машинасозлик каби бир қатор йўналишларда ташқи сармоядорлар учун қулай имкониятлар мавжуд.\nШунча салоҳият, жозибали бозор бўлатуриб, хорижий сармоядорлар Ўзбекистондан ўзини олиб қочаётгани, Ўзбекистон бозорига кирганлари ҳам чиқиб кетишга тараддудига тушаётганининг олдини олиш мақсадида мақолада қуйидаги таклифлар илгари сурилади:\n1. Ўзбекистон ташқи инвестицияни жалб қилиш, эркин иқтисодий имкониятларни яратиш аҳдида жиддий бўлса, ишни маҳаллий бизнеслар учун ўз ҳуқуқларини ҳимоя қилишнинг кафолатланган тизимини яратишдан бошлаши керак.\n2. Хорижий сармоядорлар бу ерда иш бошламоқчи бўлса, аввало, ўлчовни маҳаллий бизнеслар фаолиятига қараб олади. Бунинг учун тадбиркорлар ҳуқуқини ҳимоя қилувчи давлат бошқармалари ва қонунларнинг борлиги кифоя қилмайди. Балки тадбиркорлик ҳуқуқларини судда эркин ва адолатли ҳимоя қилиш имконияти ва кафолатининг мавжудлиги янада муҳимроқдир.\n3. “Тадбиркорларимиз ўз ҳуқуқларини билмайди” қабилидаги гапларни кўп эшитамиз. Аслида тадбиркор ҳар бир ҳуқуқини яхши билиши шарт эмас. Қонунда белгиланган ҳуқуқларидан самарали фойдаланиши ва уларни ҳимоя қилиши учун тадбиркор малакали адвокат хизматига мурожаат қилади. Демак, аввало, ана шу ҳуқиқий ҳимоя тизимлари мустаҳкамлаш ҳамда улар фаолиятига давлат идоралари ва мансабдор шахсларнинг беҳуда аралашувига йўл қўймаслик керак.\n4. Эркин иқтисодий фаолият юритишнинг кафолати қонун устига қонун қабул қилиш билангина амалга ошмаслигини тушуниш учун етарлича тажрибага эга бўлдик. Хавфсизликни бирламчи билган давлат идоралари ва эркинликни талаб қилувчи фуқаролик жамияти ўртасидаги мувозанат мустақил суд фаолияти билан белгиланмас экан, хавфсизликни таъминлаш номидан иқтисодий эркинлик ҳуқуқлари поймол бўлишда давом этаверади.\n5. Том маънодаги иқтисодий эркинликкина ҳақиқий тараққиёт келтиради. Пул иқтисодий эркинлик хавф остида бўлган жамиятларга қараб эмас, балки хавфсизлик билан эркинлик ўртасида нозик мувозанатни қура олган ва эркинликнинг хавфсизлиги таъминланган давлатларга қараб оқади. Эркинлик хавфсизлик учун хавф эмас, балки хавфсизликнинг кафолатидир. Ҳокимиятнинг асл эгалари бўлган халқнинг ҳуқуқ ва эркинликлари топталишига ҳамда хусусий мулк дахлсизлиги тамойилининг бузилишига олиб борувчи йўл ҳеч қачон фаровон ҳаётга олиб бормаган.\nМақола муаллифи санаб ўтган таклифлар мамлакатнинг иқтисодий салоҳияти ҳамда табиий бойликларидан унумли фойдаланиш ва асосийси Ўзбекистонда иқтисодий эркинликни таъминлашда ғоят муҳим аҳамият касб этиши шубҳасиздир. Бироқ, бу таклифларни ҳаётга тадбиқ қилиш учун эса ҳукуматда етарлича сиёсий ирода бўлмоғи лозим. Айниқса, Ўзбекистон каби хавфсизлик тизимлари орқали кучли назорат остида бошқариладиган ва коррупция домида ботган давлатларда тубдан сиёсий ислоҳотлар ўтказилмас экан, иқтисодий эркинликка йўл очилиши амримаҳол.


Қозоғистонда 2023 йилгача кийик отиш ман қилинди NUR-SULTAN. Kazinform – Қозоғистонда 2023 йилгача кийик отиш ман қилинди, деб хабар беради Kazinform мухбири.\nСамара – Чимкент трассасида қолиб кетган ўзбекистонликлар қутқарилди AQTÓBE. Kazinform – Ақтўбеда полициячилар ва фавқулодда вазиятлар департаменти ходимлари Самара – Чимкент трассасида қолиб кетган ўзбекистонликларга ёрдам берди, деб хабар беради Kazinform мухбири.\nДавлат раҳбари Мудофаа вазирини қабул қилди NUR-SULTAN. Kazinform – Давлат раҳбари Қасим-Жомарт Тоқаев Мудофаа вазири Нурлан Ермекбаевни қабул қилди, деб хабар беради Ақорда.\nҚозоғистон олтин-валюта захираси кўпайди - Миллий банк NUR-SULTAN. Kazinform – ҚР Миллий банк раиси ўринбосари Ақлжан Баймағамбетов мамлакатимиз олтин-валюта захираси ҳақида маълумот берди, деб хабар беради Kazinform мухбири.\nХитойдан яна 217 нафар Қозоғистон фуқароси эвакуация қилинди NUR-SULTAN. Kazinform – Хитой пойтахти Пекин шаҳридан 217 нафар Қозоғистон фуқароси эвакуация қилинди. Бу ҳақда Ҳукумат мажлисида ҚР Соғлиқни сақлаш вазири Елжан Биртанов маълум қилди, деб хабар беради Kazinform мухбири.\nҚозоғистонда январда ялпи ички маҳсулот ҳажми 3,6 фоиз ўсди NUR-SULTAN. Kazinform – Аҳоли даромадларини ошириш бўйича аниқ чора-тадбирларни кучайтириш лозим. Бу ҳақда Ҳукумат мажлисида ҚР Бош вазири Асқар Мамин таъкидлади, деб хабар беради Kazinform мухбири.\nЎзбекистонлик талабалар Нурсултон Назарбоев кутубхонасига ташриф буюришди NUR-SULTAN. Kazinform – Ўзбекистонлик талабалар Қозоғистон Республикаси Биринчи Президенти – Елбасы кутубхонасига ташриф буюришди, деб хабар беради Kazinform кутубхона расмий сайтига ҳавола қилиб.\nЖорий йилда арзон турар жой қурилиши 3 баравар ортади – пойтахт ҳокими NUR-SULTAN. Kazinform – Пойтахтда ҚР бош вазири ўринбосари Роман Скляр иштирокида бўлиб ўтган учрашувда арзон турар жойлар қурилиши ҳажмини орттириш йўли билан 2020-2021 йилларда шаҳарда муаммоли объектлар масаласини хал қилиш муҳокама қилинди, деб хабар беради Kazinform ҳокимлик сайтига ҳавола қилиб.\nБердибек Сапарбаев Жамбил вилояти ҳокими етиб тайинланди NUR-SULTAN. Kazinform – ҚР Президенти Фармонига биноан, Бердибек Сапарбаев Жамбил вилояти ҳокими етиб тайинланди, деб хабар беради Kazinform Ақорда матбуот хизматига ҳавола қилиб.\nБугун Қозоғистонда қор ёғиши, яхмалак ва кучли шамол кутилади NUR-SULTAN. Kazinform – Бугун Қозоғистон ҳудудининг катта қисмида қор ёғиши, яхмалак ва кучли шамол кутилади, деб хабар беради Kazinform Қазгидрометга ҳавола қилиб.\nҚасим-Жомарт Тоқаев Қирғизистон Президенти билан телефон орқали сўзлашди NUR-SULTAN. Kazinform – Давлат раҳбари Қасим-Жомарт Тоқаев Қирғиз Республикаси Президенти Сооронбай Жээнбеков билан икки томонлама ҳамкорликнинг долзарб масалаларини, шунингдек Жамбил вилояти Қордай вилоятида содир бўлган ҳодисаларни муҳокама қилди.


“Беларусь сценарийси” Польша учун: қайтар дунё - 03.11.2020, Sputnik Ўзбекистон\nВаршава томонидан Беларусь учун ўйлаб чиқарилган сценарий бунчалик тез ўзига қайтишини ҳеч ким кутмаган эди. 03.11.2020, Sputnik Ўзбекистон\n© Sputnik / Алексей Витвицкий / Фотобанкка ўтишУчастники акции протеста, получившей название "черная суббота", против ужесточения законодательства об абортах в Польше\nВаршава томонидан Беларусь учун ўйлаб чиқарилган сценарий бунчалик тез ўзига қайтишини ҳеч ким кутмаган эди.\nПольшада мамлакатда абортни деярли тўлиқ тақиқлашга қарши кенг кўламли норозилик намойишлари давом этмоқда.\nБир неча маротаба исботланган: сиёсатда кўпинча бумеранг эффекти иш беради. Натижада давлат қўшнисига нисбатан нимани экса, ўшани ўради. Лекин расмий Варшава томонидан Беларусь учун ўйлаб чиқарилган сценарий бунчалик тез ўзига қайтишини ҳеч ким кутмаган эди.\nБеларусдаги ЕИ давлатлари элчиларининг бир қисми маслаҳатлашув учун чақириб олинмоқда\n6 Октябр 2020, 14:30\nБеларусь сайловларидан кейин икки ой мобайнида Польшанинг барча даражадаги раҳбарлари қўшни мамлакатдаги “тинч намойишларни” барча имкониятларни ишга солиб қўллаб-қувватлаш, “эркинлик учун қаҳрамонларча курашаётган Беларусь аёлларини ҳимоя қилиш”, уларга маънан ва молиявий ёрдам бериш зарурлиги ҳақида жўшиб нутқ сўзларди. Польшанинг ўзида “белорусча сценарийни” амалга ошираётган вақтда эса ўша миллий етакчилар ўзларининг “тинч намойишчиларини” ғазаб билан қоралашни бошлади, уларга нисбатан полиция зўравонликларини қўллашни маъқуллаб, қамаш билан таҳдид қилишди.\nҚаршилик билдириш мумкин эди: Минск ва Варшавадаги норозилик намойишлари ўртасидаги ўхшашлик иштирокчиларнинг мотивациясидаги тафовут сабаб унчалик тўғри эмас дея. Аммо эътибор беринг, Поьшадаги аёллар митинги ташкилотчилари белоруслик ҳамкасблари томонидан қўлланилаётган технология ва маҳаллий ОАВларда фаол айланаётган технологиялардан нусха олаётганларини яширишмаяпти. Масалан, ўтган якшанба “страйка кобет”нинг (мамлакатни ларзага солган аёлларнинг иш ташлаши) норасмий етакчилари ўзларини шакиллантириб, Беларусь мухолифатчиси Светлана Тихановскаянинг Мувофиқлаштирувчи кенгашига ўхшаш ўзларининг Маслаҳатлашув кенгашини тақдим этишди. Польша норозилик намойишлари етакчиси Марта Лемпарт очиқчасига айтмоқдаки, Минск воқеалари моделини асос қилиб олган: “Беларусга қараб акцияларни мувофиқлаштириш нақадар муҳимлигини кўряпмиз”.\nБу митингларнинг якуний мақсади ҳам бир-бирига мувофиқ келади: ҳукуматнинг шубҳасиз истеъфога чиқиши. Тихановская ва Лемпарт томонидан ташкил этилган расмиятчиликка асосланган органлар эса, уларнинг сўзларига кўра, “ҳукуматни тинч топширишга” кўмаклашиши зарур, холос. Бундан ортиғи эмас.\nШундай қилиб, Польша матбуотида Беларусь воқеаларини расмий Варшаванинг фаол иштирокида мадҳ этиш улардан полякларнинг ўзи нусха олишига олиб келди. Куни кеча бўлиб ўтган “страйка” акцияларида бундай плакатлар тасодифан пайдо бўлмади: “Бизни кўкларга кўтарилган қўзғолонлар билан тарбиялашди, энди эса норозилик билдиришимизга ҳайрон бўлишмоқда”.\nБироқ польшалик амалдорларнинг улар Минск ва Варшавадаги ўхшаш жараёнлар ҳақидаги гапираётган пайтда нотиқлик санъатлари тўсатдан ўзгаради! Бир неча ҳафта аввал мамлакат бош вазири Матеуш Моравецкий Беларусга революция экспорт қилиш зарурлиги ҳақида очиқчасига ёзганди ва ҳаттоки “Беларусь аёлларининг жасорат ва қаҳрамонликларини акс эттирувчи” сурат танловини эълон қилганди. Варшава кўчаларидаги оммавий норозилик намойишларига ўша суратлар олиб чиқилган бўлса ажаб эмас.\n18 Сентябр 2020, 10:00\nБош вазирнинг ушбу ташаббусидан атиги бир неча кун ўтиб, унинг ўзи Польша намойишларининг “номақбул” усуллари ҳақида ғазаб билан ёзади, уларни “жоҳиллик ва қонунга хилоф” деб атайди. Шунингдек, ҳуқуқни муҳофаза қилувчи органларни қонунни қўллашга ундайди.\nБир неча ҳафта давомида Польша ҳукумати “Лукашенко режимини” белоруслик мухолифатчиларни жазолаганлик учун қоралашни талаб қилди. Энди эса адлия вазирининг ўринбосари Михал Вось прокуратурани ўз намойишчиларини қаттиқ жазолашга чақирмоқда. “Польшанинг барча прокурорлари ноқонуний тўпланишлар ташкилотчиларига жиноятчиларга каби муносабатда бўлишлари лозим. Улар ҳаёт ва саломатлик таҳдиди туфайли саккиз йилгача озодликдан маҳрум қилинишлари мумкин”, - деди у “Maryja” радиосига берган интервьюсида. Беларусь ҳуқуқни муҳофаза қилувчи орган ходимлари ўзларига савол беришаётган бўлса керак: “Шундай қилса бўлардими?”\nПольша ҳукумати намойишчиларга қарши чораларни оғир эпидемиологик вазият билан тушунтиришмоқда. Давлат телеканаллари одамларнинг бирга тўпланиши пандемия авж олган паллада атрофдагиларнинг саломатлигига ёмон таъсир кўрсатиши ҳақидаги хабарларни тез-тез эфирга узатиб турибди. Қизиқ, Беларусдаги оммавий норозилик намойишларини қўллаган ўша ОАВлар бу акция иштирокчиларининг соғлиғи ҳақида заррача ҳам қайғуришмаганди.\nҚайд этиш жоизки, Варшавада Польша пулларига ишлаётган (ўзларининг тан олишларича) Минск намойишлари дирижёрлари деразалари ортида бўлаётган оммавий митингларни ҳеч кўришмаяпти. Қаршилик билдириш мумкин эди, Варшава томонидан расман молиялаштирилувчи Nexta телеграм канали ва сайтлар, фақат Беларусдаги воқеаларни ёритишга қаратилган. Аммо унутмаслик керакки, Nexta яқинда Бишкекда бўлиб ўтган воқеаларни фаол ёритди. Бундан ташқари Беларусга ҳеч қандай алоқаси бўлмаган Россиядаги кам одамлар иштирокидаги турли акцияларни ёритиб боради. Лекин Варшаванинг ўзида кўп мингли норозилик намойишлари бошланганда бирдан Nexta᾽нинг уларни ёритиш учун бирорта ҳам бўш стримери йўқ экан.\nАйтганча, Беларусь норозилик намойишлари маъбудаси Светлана Тихановская польшалик аёлларга нисбатан кўрнамаклик қилди. Уларни уни бир неча марта қўллаб-қувватлашганди, у эса на сўзи, на ҳаракати билан бирдамлик изҳор этди. Сизу биз сабабларини яхшигина биламиз: Nexta ҳам, Беларусь мухолифати ҳам Варшава танқид қилинса, улар асосий молиявий оқимдан бебаҳра қолишларидан қўрқишади.\n“Беларусь сценарийси” асосчиларидан бири Литва ҳам бу воқеаларга худди шундай муносабат билдирмоқда. Тихановская ҳозир у ерда эканини ёдга олиш зарур. Масалан, бу мамлакат ташқи ишлар вазири Линас Линкявичюс мунтазам равишда Минск намойишчиларини қўллаб-қувватлашга бағишланган баёнотларни эълон қилишдан чарчамайди. Бунинг устига у “Беларусь аёлларининг мисли кўрилмаган жасурлигидан” ҳайратланиши ҳамиша таъкидлайди. Бироқ вазирнинг варшавалик аёллар ва уларнинг акцияларига нисбатан бирор бир тасалли сўзи топилмади. Ёки қўшниси Польшанинг тақдири Литвани унчалик ташвишга солмайдими?\n10 Сентябр 2020, 11:43\nБеларусь ишларига ошкора аралашинини яширмаётган Польша қандай қилиб зудлик билан ўзидаги воқеаларда “ташқи таъсирни” излашни бошлагани ва бундан ваҳимага тушганини кузатиш таъсирли.\nМухолифатчилар “диктатор” деб атайдиган собиқ Польша бош вазири Ярослав Качиньский уларни аллақачон “Россия агентлари” деб атади. Сиёсатшунос Матеуша Пискорскининг сўзларига кўра эса, ўтган ҳафта аёллар намойиши билан тўғри келган Польша фермерлари хатти-ҳаракатларида “Москванинг қўли” топилган. Фермерлар Россияга қарши санкцияларни бекор қилишга чақиришган экан, демак, улар ҳам “Кремль агентлари”. Бу билан фақат янги “рус жодугарларини овлаш”нинг бошланиши хаёл қилинади. Шунга қарамай на Москва, на Минск Варшавадаги воқеаларни тўғридан-тўғри кўрсатиш учун Nexta᾽га ўхшаш интернет ресурсларини яратди. Ахир улардан нусха олишлари мумкин эдику – полякларга мумкин эканку.\nЛекин биз шу билан улардан фарқ қиламиз. Россия чириган қайиқни "тинчлик" номи билан тебратиш биринчи навбатда уни тебратаётганлар учун ёмон оқибатларга олиб келишини жуда яхши англаган. Майдан, исён, зўравонлик вируси коронавирус тезлигидан кам бўлмаган суръатда юқади. У биринчи навбатда қўшнисини зарарлаш учун пробиркада уни яратган кишини зарарлайди. Польшанинг янги мисоли бунинг тасдиғидир. У Беларусдаги сценарийси ўзида такрорланиши кутмаганди...


Қизиқарли ва фойдали. Будилник хақида қизиқарли маълумотлар - Qiziqarli foydali malumotlar\nҚизиқарли ва фойдали. Будилник хақида қизиқарли маълумотлар\n«Бир йилни ҳар бир кунни 83 % бир-хил бошланади – будилник чарангидан…». Ака-ука Стругацких тамонидан ёзилган фантастик «Душанба шанбадан бошланади» асари ярим аср олдин ёзилган – 1965 йили. Ҳозирги кунда ҳам бу сўзлар ўз кучини йўқотмаган, хақиқатдан ҳам кўпчилик ер юзида яшовчилар ўзини иш кунини будилник жаранги билан бошлашади.\nШифокорларимиз будилникка майин чиройли қўшиқ қўйишни маслахат беришади. Инсонни чўчитадиган, вахимали қўшиқларни қўйишни маслаҳат беришмайди. Японлар шундай будилник ишлаб чиқганки, будилни кжаранглаши керак вақтда, овоз ўрнига ширин, майин хид тарқалар экан. Улар айтишича хид уйқудан туришга жуда самарали восита экан.\nАгар тез қўшиқдан ўзимиз чўчиб кетсангиз, энди ўйлангчи ухлаб ётган одамга оёғини қитиқласа қандай таъсир қилади. Бу будилникдан ўзини вақтида Леонардо да Винчи фойдаланган.\nҚадимги грег файласуфи Арестотел озгина дам олиб олмоқчи бўлса, ажойиб табиий будилникдан фойдаланган: у қўлига темир шарни олиб, ёнига мис падносни қўйиб қўйган. Арестотел каттиқ уйқуга кетиши билан, қўлидаги шари қўлдан тушиб кетиб ва падносга тушган, ундан эса шундай жарангли овоз чиқиб уни уйғотган. Ана шунақа.\nҚадимги хитойда эса ёнувчи таёқчалардан фойдаланилган. Оғир юк ипга боғланга унга қўшиб қўйилган. тайёқчани ёқишган ва у ёниб ипгача етиб борганида – оғирлик металга тушиб инсонни уйғотган.\n1787-йили америкалик Леви Хатчинс механик будилникни йиғган. Фақат унда битта камчилик бўлган. Усоатда вақт кўрсатилмаган. Бу будилник фақатгина эрталаб бир вақтда соат 4-00 жиринглаган. Бундай будилникларни фақатгина фермерлар фойдаланишган. Бизни вақтимизда бўлганида эди, бу будилник хеч кимга кераги йўқ бўларди.\nФранцуз Антуан Радье 1847-йили ҳоҳлаган вақтга қўйиш мумкин бўлган будилникни барпо этган.\nBanr Clock соати нафақат будилник, балки капилга сифатида ҳам хизмат қилган. Бу соат ўзингиз ҳоҳлаган вақтда уйғотган, фақатгина уни оддий ўчириш мумкин бўлмаган. Уни пул (танга) бериб ўчириш мумкин бўлган. Ҳали уйғонмаган одамга камдан кам бундай ўчириш ёқса керак.\nИнсон тўлиқ дам олиши учун 8 соат дам олиши керак. Психологлар айтишича будилник жаранги билан уйғонган инсон куни билан узини сингандай хис қилар экан, ҳаттоки 8 соатдан ҳам кўп ухласа ҳам.\nЭшитиш йўли яхшимасларга ҳам алохида будилниклар бор. Улар қўрқмасдан ухласалар ҳам бўлади. Мисол: мутахасислар шундай ёстиқча ўйлаб топишдики, уйғотиш вақти келганида ёстиқ қимирлайди вибратция беради.\nСур куни деб номланган кинода шундай жойи борки, у будилникларни ерга улоқтиради. Отилган будилник урилганда хеч нима бўлмаган. Кино олувчилар уни болға билан уришга мажбур бўлишган. Ҳаттоки болға билан урилганда ҳам у чалинишда давом этган экан.\nЭшитмайдиганлар учун маҳсус ёстиқ будилник мавжуд.\nҚочиб кетувчи яъни жойидан силжийдиган будилник барпо этгани учун Массачустлик Нанда 2005- йили Нобел мукофотини қўлга киритган.\nНазад Предыдущая запись: Kutubxonalar haqida qiziqarli ma’lumotlar\nДалее Следующая запись: Qiziqarli va foydali. Budilnik haqida qiziqarli ma’lumotlar


Асоссиз қарздорлик унга ким барҳам беради? - Ishonch.uz\nБош саҳифа Жамият Асоссиз қарздорлик унга ким барҳам беради?\nҲаммамизга маълумки, юртимиз бўйлаб хонадонларга давлат бюджети ҳисобидан АСКУГ (ТГНҲАТ) тизимига уланган ақлли ва замонавий электрон ҳисоблагичларни бепул ўрнатиш ишлари амалга оширилмоқда. Хусусан, Поп туманида ҳам…\nАммо шу жараёнда эшитган қулоққа хуш келмайдиган сўзлар аҳоли ичида оралаб қолди. Гап шундаки, эски ҳисоблагич янгисига алмаштирилганидан сўнг асоссиз қарздорлик пайдо бўлмоқда.\nПоп тумани «Ифтихор» маҳалласида яшовчи Улуғбек Пирматов ана шундай муаммога дуч келганлардан. Унинг турмуш ўртоғи Шоҳиста Исроилованинг айтишича, 5 миллион сўм асоссиз қарздорлик юзага келган.\n– 2018 йил Фарғонага кетган эдик, – дейди Шоҳиста Исроилова. – Маълум фурсатдан сўнг қайтиб келдик. Ўша вақтлар газ ҳисоблагич бирор киловатт ёзмагани сабабли тумангаз ходимлари ускуна икки йил давомида ишламаган, яъни ишдан чиққан, дея хулоса қилишди ва 5 миллион сўм қарзни қўйиб кетишди. Кейинроқ текширишлар натижасида ҳисоблагич ишлаётгани маълум бўлди. Аммо бу қарздорлик ҳақидаги маълумот вилоятга жўнатилган экан, энди эса тумангаз идорасидагилар масалага нуқта қўёлмаяпти.\nУлуғбек Пирматовнинг қўлида ушбу хонадонда қайта ҳисоб-китоблар натижасида собиқ назоратчи А.Нишонов томонидан техник хатолик сабабли нотўғри далолатнома киритилгани ва асоссиз қарздорлик юзага келгани мазмунидаги тумангаз тақдим этган ҳужжат бор. Унда асоссиз қарздорликни бартараф қилиш учун «Ҳудудгаз Наманган» газ таъминоти филиалининг 2021 йил 21 апрелдаги 224-сонли буйруғи баён этилган. Аммо муаммо 4-5 ойдирки, ҳал этилмаган. Хонадон эгаларининг тегишли ташкилотларга мурожаати ҳам жавобсиз қолмоқда.\n02010190541 рақамли газ ҳисоблагич эгасининг айтишича, эски газ ҳисоблагич янгисига алмаштирилаётгандаги охирги кўрсаткич 800 киловат бўлгани ҳолда ўз-ўзидан компьютерда 1192 киловат қарзни кўрсатган. Фуқаро Фикрет Ғаффоров «Поп тумангаз» газ таъминоти бўлимига тегишли фотосуратлар билан мурожаат қилади. Муаммо ҳал этилиши ваъда қилинади. Аммо масала ҳамон очиқ қолмоқда.\nТуманнинг Ҳамид Олимжон номли маҳалласида яшовчи Марям Мирзаева хонадонида ҳам юқоридаги каби ҳолат кузатилган.\n– Ҳисоблагич февраль ойида ишдан тўхтаган экан (буни кейин билдик) ва ҳеч қандай огоҳлантириш бермасдан туриб далолатнома расмийлаштирилган, – дейди Марям онанинг ўғли Эркин Мирзаев. – Яқинда табиий газдан 2300000 сўм миқдоридаги қарздорлик ҳақида хабар келди. Ҳайрон бўлиб, «Поп тумангаз»га борсак, ҳисоблагич ишламагани сабабли хонадоннинг ҳажмига қараб, ҳисобланган экан. Уйимиз эски, битта овқат ва битта иситиш печкаси (у фақат қишда) ишлатилади, холос. «Ҳисоблагич ишдан чиққан бўлса, нега ўз вақтида назоратчи хабардор қилмади», дея ташкилотга юзландик. Айтишича, назоратчи ишдан кетган ва бу ҳолатни тўғрилаб бўлмас экан, қарздорликни эса тўлашга мажбур эканмиз. Ноилож, 2000000 сўм тўладик, яна 300000 минг сўмдан зиёд асоссиз қарздорлигимиз бор.\n– Аввал ишлаган назоратчилар кўрсаткични уйга келмасдан, ҳисоблагичга солиштирмасдан ошиғи билан базага киритаверган, – дейди «Мустақиллик» маҳалласида яшовчи М.Ҳайитова. – Ташкилот бу ҳолат юзасидан ҳеч қандай чора кўролмаслигини, асоссиз қарздорликни ишдан бўшаб кетган назоратчини топиб, ундиришимни айтишди. Мен уни топдим, лекин у бу қарздорликни ёзмаганини айтди. Хуллас, ташкилот айбни собиқ назоратчига ағдарса, собиқ назоратчи ташкилотга ағдарди. Охир-оқибат фойдаланмаган газ учун ҳақ тўладим.\n– Шу йилнинг май ойи бошларида табиий газ ҳисоблагич янгисига алмаштирилди ва бир муддатдан кейин ўчиб қолди, – дейди Ҳамид Олимжон номли маҳаллада яшовчи Адҳамжон Мирзараҳимов. – Кейин аёлим 50000 сўм тўлов қилиб келди. Шунда ҳам газ ёнмади. Вазиятни ўрганиш учун ташкилотга борсам, 300000 сўмдан зиёд қарздорлик борлиги учун газ ёнмаётган экан. Мен ойма-ой табиий газ учун тўловни канда қилмасдим. Кейин ташкилотнинг вилоят бўлимига ариза юбордим. Аммо муаммонинг ҳал бўлишидан ҳамон дарак йўқ. Ҳозирги кунда «Поп тумангаз» газ таъминоти бўлими томонидан табиий газ вақтинчалик очиб берилган, лекин қарздорлик ҳам, устига-устак, унинг фоизи ҳам ошиб бормоқда.\nТуманнинг «Тинчлик» маҳалласида фақатгина ёз фаслида истиқомат қилувчи 02010190670 ҳисобрақамли истеъмолчининг айтишича, шу йилнинг май ойи бошларида табиий газ ҳисоблагич янгисига алмаштирилган пайтда, истеъмолчи ҳақдор бўлгани ҳолда, орадан бир муддат ўтгач, фуқаронинг мобиль телефонига табиий газдан қарздор экани ҳақида хабар келган ва газдан узиб қўйилган.\nМазкур ҳолатга ойдинлик киритиш мақсадида фуқаро ҳамроҳлигида «Поп тумангаз» газ таъминоти бўлимига бордик. Чамаси ярим соат давом этган суҳбатда масала ҳал бўлмади. Фақатгина муаммоли вазият бўйича вилоят бошқармасига ариза юбориш кераклигини айтилди. «Лекин эски ҳисоблагич муддати ярим йилга кечиккани сабаб, ариза юборилган тақдирда ҳам ижобий ҳал бўлмайди, аксинча, ўзингизга ортиқча ғавғо бўлади», деган жавобни ҳам эшитдик. Пандемия вақтида юқоридаги ҳолат бўйича турли тўловлар ва шу турдаги амаллар 2021 йил 1 августга қадар узайтириш ҳақидаги ҳукумат қарори бўлим бошлиғининг ёдидан кўтарилган ёки умуман бехабар…\nБиз аҳолининг юқорида аҳолининг норозилигига сабаб бўлган бир неча ҳолатни келтириб ўтдик. Туман марказидаги уч-тўртта маҳалладан шунча арзу-дод чиқди. Қолган етмишдан ортиқ маҳаллада бундай муаммоли вазиятлар қанча экан?!.\nИшни чувалаштираётган яна бир жиҳат, мазкур ҳолатлар бўйича «Ҳудудгаз Наманган» газ таъминоти филиалига юборилган аризалар ҳамон жавобсиз қолмоқда.\nАйтмоқчи бўлганимиз шуки, аҳолини сарсон ва турли шубҳаларга солаётган бу каби ҳолатлар қачон ўз ечимини топади?\nАввалги саҳифаМажбурий эмас, аммо…\nКейинги мақолаЎзаро манфаатли ҳамкорликни ривожлантириш йўлида


www.ziyouz.uz | Страница 1071 из 1176 | Зиё истаган қалблар учун!\nМахсум карнайчи анча табаррук бўлиб қолган одам.У кўп одамларнинг тўйида хизмат қилган, юртнинг дуосини олган киши.Ҳар тўкисда бир айб дегандек, Махсум карнайчининг ҳам дилида битта армони бор эди. У эсини танибдики, тўйларда карнай чалади. Аммо унга худо биттагина ўғил бермади. давоми…\nСаид Аҳмад. Жаноза (ҳажвия)\nЗокиржон маданият уйининг мудирига учрашди.— Ука, кечаси кинодан чиқадиганлар ариққа тушиб кетишяпти. Кўприк қурдириб қўйсангиз бўлмайдими?— Хўп бўлади.Мудир хўп бўлади, деб қўйди-ю, кўприкни қурмади. Зокиржон яна учрашди.— Ука, кўприкни қурмадингиз-ку. Арзимаган нарса, иккита тахта-ю, тўртта қозиқ билан бўладиган гап.— Бўпти, давоми…\nСаид Аҳмад. Қўлдошич (ҳажвия)\nУнинг асли исми қанақалигини, ўзи қаерда ишлашини биров аниқ билмайди. Таниган ҳам, танимаган ҳам уни Қўлдошич, деб чақиради.Шу Қўлдошич кўпдан бери қурилиш трестига қарашли тахта омборига суқилишни ният қилиб юрарди. Кўп уриниб кўрди, эплолмади. Трест бошлиғини танимаса, унга нима деб давоми…\nСаид Аҳмад. Лаъли Бадахшон (ҳажвия)\nУнинг асли исми Лаълихон бўлса ҳам, дугоналари Лаъли Бадахшон деб чақирардилар.Лаъли Бадахшоннинг асл башараси қанақалигини ҳали ҳеч ким билмайди. Мен ҳам уни ўн йилдан бери танийман. Аммо башарасидаги чоракам бир кило бўёқ асли юзининг қанақалигини билдирмайди. Сочи ҳалигача ўрим кўрмаган. давоми…\n(Пазанда маслаҳати) Палов шарқ халқлари ўртасида кенг тарқалган овқат бўлиб, революциядан олдин уни қўл билан ейишган.Бой-феодаллар меҳнаткаш халқни паловни тўғри истеъмол қилишдан маҳрум қилиб келганлар. Улар бир лаган ошни етти-саккиз кишининг ўртасига қўйиб, ким қанча ошам олишини ҳисобламаган ҳолда улар давоми…\nСаид Аҳмад. Қойилман (ҳажвия)\n(Ғирт ёлгон ҳикоя) Вокзалга шошилаётган эдим, кўча ўртасида такси тўхтатдим. Шофёр яхши бола экан, шартта эшикни очиб тушди-ю, қўлтиғимдан олиб ичкарига киритиб қўйди. Вокзалга етгунимча эллик тўққиз тийин бўлди. Сахийлик қилиб олтмиш тийин бердим. Шофёр ёнини ковлаб, бир тийин қайтиб давоми…\n(Кинокомедия учун сценарий) Ер қимирлаганда Усмон отанинг уйи ҳам анча шикастланди. Райижрокомдан ремонт учун у-бу беришди.Шу кунда нима кўп, қўлига андава ушлаган уста кўп. Ўра қазишми, бўяшми, тандир қуришми, қозиқ чопишми, барини биламан дейдиганлар кўпайиб кетди. Усмон ота ҳам уста давоми…\nСаид Аҳмад. Музей (ҳажвия)\nЯқинда район Маданият уйига бордим. Инструкторни тополмай ҳайрон бўлиб турган эдим, қоровул чол чойга таклиф қилиб қолди. Раҳмат айтиб, узр сўрадим.— Бўлмаса, болам, клубга бора қолинг. Томоша қиладиган нарсалар кўп.Бу гап менга маъқул тушди-ю, кирдим. Чинакамига антиқа клуб экан. Бир давоми…\nҲазил Район советининг сессиясида мактабларда ишлаб чиқариш таълим масаласи кўрилар эди. Район маориф бўлимининг мудири бу масала юзасидан жуда яхши доклад қилди. Аммо у ўн тўртинчи мактабда политехника таълими устахоналари ҳалигача қурилмаган, район қурилиш бошқармаси бу ишга юзаки қараётганини танқид давоми…\nСаид Аҳмад. Ариза (ҳажвия)\n«Одатим ёмон, бирон қизни яхши кўрсам, дарров тилдан қоламан.Биринчи уйланганимда ЗАГСга бордиму тилдан қолдим қўйдим. Довдираб, ЗАГС дафтарида хотинимнинг фамилиясига ўтиб қопман.Характеримиз тўғри келмай, бир йилда ажрашиб кетдик. Хотин кетди-ю, фамилияси менда қолди.Кейинги уйланганларимда анча пишиб қолган эдим, фамилиямга эҳтиёт давоми…\n1 071-саҳифа. Жами: 1 176Боши«1 0671 0681 0691 0701 0711 0721 0731 0741 0751 076»Охири


Худованднинг қудрати менинг ичимда — Dilkashradio.com\nХудованднинг қудрати менинг ичимда\nАзиз биродарлар биз имонга келгач, Худованд бизнинг ичимизга Ўзининг Муқаддас Руҳини қўяди. Худонинг фарзандлари сифатида эса Муқаддас Руҳ бизга Худонинг йўлида яшашимиз учун куч беради. Агар Муқаддас Руҳ бўлмаганида биз Худованд бизнинг гуноҳларимизни кечиргани учун, У буюрганидай яшаш ёки бўлмаса васвасалар устида ғолиб бўла олмаймиз. Биз васвасаларни енгишимиз учун Муқаддас Руҳнинг қудрати керак. Агар мен шайтоннинг устидан ғалаба қилишни истасам, мен учун ўлган ва ҳозир самода юксалган Масиҳдан ёрдам олишим керак бўлади. МАсиҳ хочда менинг қилган гуноҳларим учун жазоланди. У ўлимдан тирилиб, осмонга кўтарилди. Энди эса мен Унга кўз тикиб яшасам, Муқаддас Руҳ мени гуноҳнинг қудратидан озод қилади. Масиҳ мен учун Ўз ишини қилди. Энди эса Муқаддас Руҳ менинг ичимда ишлаяпти. Муқаддас Руҳ Ким? Муқаддас Руҳ – шахс. У ҳар бир имонлининг ичида яшайди, ва Унинг қудрати Масиҳийнинг Худо учун яшашига ёрдам беради. Муқаддас Руҳ бу Худо. У шахс шунинг учун ҳам У ҳақида гапирганимизда жонсиз нарса ҳақида гапиргандан гапирмаслигимиз керак. У Ота ва Ўғил каби абадий ва тенгдир.\nШу ерда Муқаддас Каломдан У ҳақида ўқисак. 2 Коринфликлар 13:13: “Раббимиз Исо Масиҳнинг инояти, Отамиз Худонинг севгиси ва Муқаддас Руҳнинг ҳамроҳлиги ҳаммангизга ёр бўлсин.” У Муқаддас Каломда ҳар доим Ота, Ўғил билан бирга келади. Унда Худованднинг ҳамма сифатлари бор. Биз Унинг кучи билан жинларни қувиб чиқара оламиз. Матто 12:28 оят: « Агар Мен Худонинг Руҳи билан жинларни қувиб чиқараётган эканман, у демак, Худонинг Шоҳлиги сизларга етиб келган”. Вақти келиб биз ҳам, Муқаддас Руҳнинг қудрати билан, жинларни қувиб чиқаришимиз мумкин. Чунки МАсиҳ бизга шундай деган. Муқаддас Руҳ ҳамма нарсани текшириб кўради. 1 Коринфликлар 2:10: «…Илоҳий Руҳ бутун нарсаларни, хатто Худонинг теранликларини ҳам текшириб кўради”. Муқаддас Руҳ доимо бизни кўриб туради. Забур 138:7-10: “Сенинг Руҳингдан қаерга ҳам қочиб кетар эдим? Сенинг ҳузурингдан қаерга ҳам қочиб бораман? Агар осмонга ўрласам, Сен у ердасан. Ўликлар диёрига тушай десам, ўша ерда ҳам Сен борсан. Саҳарнинг қанотларини олиб учсам, денгиз четларигача кўчиб ўрнашсам, ўша ерда ҳам Сенинг ўнг қўлинг мени етаклар. Ҳа, кучли ўнг қўлинг мени ушлаб турар”. Муқаддас Руҳни ҳафа қилган одам жазога лойиқ. Ибронийлар 10:29: «Агарда кимдир Худонинг Ўғлини оёқ ости қилса, Унинг қони билан муқаддас қилинган ҳолда бу қонни оддий деб билса, иноятли Худо Руҳини ҳақорат қилса, у яна қанчалик оғирроқ жазога лойиқ ҳисобланади”. Муқаддас Руҳ бизга ўргатади, гапиради, бошқаради ва ниҳоят биз учун Худо олдида шафоат қилади. Римликларга 8:26: “Бунинг устига Илоҳий Руҳ бизнинг заифлигимизга мадад бериб туради. Чунки биз қандай ибодат қилмоқ кераклигини билмаймиз. Лекин Илоҳий Руҳнинг Ўзи ифода қилиб бўлмас оҳу-нолалар билан биз учун Худо олдида шафоат қилади”. Муқаддас Руҳ ҳар бир ҳақиқий имолининг юрагида яшайди, аммо ҳамма имонлилар ҳам Муқаддас Руҳга тўлган эмас. Муқаддас Руҳнинг бизнинг ичимизда борлиги бизнинг Худовандга тегишли эканимизни билдиради.\nБизларга Муқаддас Руҳга тўлиш буюрилган. Эфесликлар 5 боб 18 оятда бизга: «Муқаддас Руҳга тўлиб-тошинглар”, деб буюрилган. Қандай қилиб Муқаддас Руҳга тўламиз? Буни албатта Худодан сўраш керак. Худованд сизни Муқаддас Руҳига тўлдиришини сўранг. Унинг бошқаруви бўйича яшашни ва Илоҳий илҳом билан ибодат қилишни сўранг. Ҳар куни тонгда ўрнингиздан тургач, шу кунингизда Худованд сизни Муқаддас Руҳга тўлдиришини, Унинг амри остида яшашингизга ёрдам беришини ва Илоҳий илҳом беришини сўранг. Мқуаддас Руҳга тўлиб яшаган кунингиз мазмунли, Унинг амри остида бўлган умр фойдали ва Унинг илҳоми билан айтилган ибодат таъсирли бўлади. Ибодатда катта куч бор. У бу ибодатингизга албатта жавоб беради. Чунки сиз Муқаддас Руҳнинг илҳоми билан ибодат қиласиз. Бу йўлда сизга Худованднинг Руҳи ва инояти ёр бўлсин.


Кечирим бериш — Dilkashradio.com\nАссалому алайкум. Инсоннинг бир-биридан ҳафа бўлиши жуда осон. Бегона кишининг берган озори тезда унут бўлиб кетади. Чунки у инсонни яна кўрамизми йўқми. Аммо яқин инсоннинг берган озорини унутиш қийин. Ҳар сафар учрашганда ундан тортган озорингиз юрагингизни тирнайди. Ота-онамиз, опа-сингил ёки ака-укаларимиз томонидан етказилган жароҳат узоқ вақтгача, юрагимизда қолади. Сиз-у бизни билган инсонлар билиб туриб, озор етказишса, қаттиқ алам қилади. Ота-онадан ташқари ҳаёт йўли бир бўлган яна бир инсон бор. У бизнинг турмуш ўртоғимиз. У ҳам сизни билади. Эр-хотиннинг биргаликдаги ҳаёт давомида, турли хил катта ва кичик жанжаллар дилларини хира қилиши билан бирга бир-бирини яхшироқ билиб олишларига имкон яратади.\nБундай пайтларда ҳар икки киши ҳам кечиримли бўлишларига тўғри келади. Жанжаллар тўғри ҳал қилинсагина эр-хотиннинг фойдасига хизмат қилади. Эр-хотин бир-бирининг хатоларини кечирмаса, унинг устига бир-биридан аччиқланса юраклардаги ғазаб ва нафрат аланга олади, бу аланга эса ҳар иккиси орасидаги яқинликни куйдириб кул қилади. Бу турмушнинг даҳшатли фалокатидир. Жанжаллар пайтида ҳеч қачон: «Энди бошқа йўл йўқ, ажрашамиз», деманг. Жанжалларингиз қанчалик катта бўлмасин, кечирим билан вазиятни юмшатиш мумкин. Энг асосийси кечирим беришга тайёр бўлишдир. Суҳбатимиздан мақсад жанжалларга қарамай орқага эмас олға юришингизга кўмак беришдир.\nДеярли ҳамма жуфтлар ҳам жанжаллашганларида, қанчадир вақт олдин бир-бирига етказган озорларини яна юзага чиқаришади. Бу эса ҳар икки томонни яна ҳам қаттиқроқ қизишишига сабаб бўлади. Кўпгина ҳолларда эр-хотин ўртасида асосан бир нечта мавзулар бўйича жанжаллар кўтарилиб туради. Бундай пайтларда аввалги дилхираликларни иложи борича эсламасликка ҳаракат қилинг. Эрингиз ёки хотинингиз сизга бугун озор етказдими, уни кечириб юборинг, токи бирон кун жанжаллашганингизда уни қайта эсламанг. Бир оиладан мисол келтирамиз. Темур ва Малика. Улар турмуш қурганларига анча бўлган. Бугун Темур дўстлари билан уйга тушлик қилиш учун келаяптди. Бу ҳақида хотини Маликага икки кун олдин айтиб қўйган эди. Малика эса докторга кетган. Темур дўстлари билан ҳотиржам тушлик қилиш учун уйга келса, хотини уйда йўқ.\nТушлик ҳам тайёр эмас. «Нега уйда эмас. Мен унга бу ҳақида айтган эдим-ку!» Дўстлари олдидан жуда ҳижолат бўлди. На илож? Дўстлари олдида ўзини ва хотинини оқлашга ҳаракат қилиб кўчада овқатланишга тўғри келди. Куннинг қолган яримини қандай ўтказганини билмайди. Хотинидан жуда жахли чиққан. Малика эса бугунги тушлик ҳақида унутган. Кечки пайт, эри эшикдан важоҳат билан кириб келди. Жанжал бошланди. Малика эри ҳеч нарсани тушунтирмай туриб, бақириб кетганига жахли чиқди, Темур эса хотини унинг айтганини қилмай, дўстлари олдида уятга қўйгани учун бақирди. Хуллас яна бир жанжал келиб чиқди. Бундай пайтда жахлга ва ҳис туйғуларга эрк бермай, босиқлик билан нега бундай бўлгани аниқлаб олинса ва айбдор одам кечирим сўраса, ҳаммаси жойида бўлади. Ҳеч қандай асабийлашишлар-у, бақир-чақирлар ҳам бўлмайди. Азизлар кейинги суҳбатимизда кечирим бериш ҳақида чуқурроқ тўхталиб ўтамиз.\nНобоп қирраларни силлиқлаш\nГапирувчи тингловчи усули\nМуаммоларни ҳал қилишда шошилманг


Қирғизистонда коронавирус важидан саккинчи киши вафот этди\n22 октябр 2020, Тошкент вақти: 14:53\nБишкекдаги юқумли касалликлар клиник касалхонасида 22 апрель куни коронавирусга чалингани тасдиқланган 53 ёшли аёл оламдан ўтди. Бу ҳақда Республика тезкор штаби маълум қилди.\nҚайд этилишича, аёл касалхонага оғир аҳволда 5 апрель куни олиб келинган ва жонлантириш бўлимига жойлаштирилган.\nБунга қадар у 1 апрелдан 5 апрелгача Кеминдаги касалхонада даволангани, қатор хасталиклари борлиги айтилмоқда.\nШу тариқа Қирғизистонда коронавирус қурбонлари сони саккиз нафарга етди.\nҚирғизистонда 22 апрель ҳолатига кўра 612 кишининг COVID-19 вируси юқтириб олгани тасдиқланган, 254 киши соғайиб кетган.


Россия Финляндия НАТОга интилаётгани учун илк “зарба”ни беришга яқин – ОАВ | Qalampir.uz\nРоссия Финляндия НАТОга интилаётгани учун илк “зарба”ни беришга яқин – ОАВ\nОлам\t13 Май 16:37 17659\nФинляндия сиёсатчилари мамлакатнинг НАТОга қўшилиши эҳтимолини ҳисобга олиб, Россиядан газ етказиб беришни тўхтатиш эҳтимоли ҳақида огоҳлантирилди.\n“Россия жума куни (бугун) газ таъминотини тўхтатиши мумкин. Асосий сиёсатчилар Финляндиянинг НАТОга қўшилиш истаги муносабати билан Россиянинг жавоб ҳаракатлари тўғрисида огоҳлантирилди”, деб ёзади "Iltalehti" газетаси.\n“Ҳақиқий Финлар” партияси парламент гуруҳи раиси Вилле Тавио газетага мамлакатдаги сиёсатчилар Россия жавобининг турли вариантлари ҳақида хабардор қилинганини тасдиқлади.\n“Биз бунга тайёрмиз ва бу содир бўлиши мумкинлигини биламиз”, дея унинг сўзларини келтиради нашр.\nДепутат Харри Харкимо ҳам худди шундай баёнот билан чиқди.\nНашрнинг қайд этишича, аввалроқ Финляндияда рус газини етказиб беришнинг тўхтатилиши 23 май куни Россия томонига навбатдаги тўлов вақтида юз бериши кутилган.Финляндияда газ асосан саноат мақсадларида ишлатилади. Энг катта фойдаланувчилар кимё ва ўрмон саноати корхоналари ҳисобланади. Финляндия Давлат мулки ва Европа Иттифоқи билан алоқалар вазири Тютти Туппурайнен 27 апрель куни Хелсинкида ёқилғи учун рублда тўлашни тўхтатиш бўйича сиёсий қарор қабул қилинганини айтган.\nЭслатиб ўтамиз, кеча, 12 май куни Финляндия Президенти ва Бош вазири мамлакат НАТОга қўшилишини қўллаб-қувватлаши маълум бўлди. НАТО ҳам бу давлатни ортиқча жараёнларсиз ташкилотга олишга тайёрлиги билдирилди.\n14 Май 09:13 33290\n15 Май 16:43 30803\n14 Май 22:33 30543\n13 Май 22:10 27161\n13 Май 21:09 26798


Баъзи ҳолларда ота-оналар ўзлари эриша олмаган чўққиларни фарзандлари забт этишини исташади ва шунга кўра тўгарак танлашади. Боланинг истак-хоҳиши эса эътибордан четда қолиб кетади. Аслида тўгарак танлашда биринчи ўринда боланинг қизиқиш ва истеъдодини эътиборга олиш зарур.Батафсил... Янги шарх қўшиш Битирув оқшоми «малика»лари\nБугунги кунда мактабни битириш билан боғлиқ учрашувлар ҳозиргина тасаввур қилганимиздагидек эмас. Аксинча ўқувчилар бунинг учун анча илгарироқ тараддуд бошлашади. Яъни «сўнгги қўнғироқ»қа қадар ўқитувчига совға олиш, ҳайрлашувдан сўнг бутун синф аҳли шаҳар айланиши учун «Лимузин»га буюртма бериш, қаҳвахона ё ресторанни олдиндан банд қилиш, дискотека ўтказиладиган жойни танлаш, «видеочи» билан келишиб қўйиш, хуллас, шунга ўхшаш бир дунё юмушлар битирув оқшомининг дастурига киритилган! Бундай ташкилотчилик ишлари албатта йигитлар зиммасида. Қизлар учун энг зарури эса...\nБатафсил... Янги шарх қўшиш Болани қайси спорт турига жалб қилган маъқул?\nҲадемай ёз, таътиллар бошланади. Болаларни бирор спорт тури билан банд қилишнинг айни вақти. Кичкинтойларнинг қадди-қомати тик бўлиши, юрак-қон томир тизими фаолияти, қон айланиши ва вазни меъёрда сақланиши спорт билан шуғулланишга боғлиқ. Фарзандингизни бирор спорт тўгарагига жалб этмоқчи бўлсангиз, ёдда тутинг: спорт билан БОЛА шуғулланади\nБатафсил... Янги шарх қўшиш Болани мустақилликка ўргатамиз!\nБолаларимизни кўпинча ҳеч бир ишни мустақил бажара олмасликда айблаб, койиймиз. Бироқ «ҳой, тегма, ҳой, қоч» деб унинг мустақил хатти-ҳаракатларини тўхтатган ўзимиз-ку! Келинг, вазиятни ўзгартирамиз. Аввало, буни ўзимиздан бошлаймиз. Саҳифамизда оналар энг кўп йўл қўядиган хатоларга тўхталамиз.\nБатафсил... Янги шарх қўшиш Бола, компьютер ва Интернет\nОта-оналар учун тавсияларБатафсил... Янги шарх қўшиш Бўлажак даҳони қандай тарбиялаш керак?\nФарзандингизда шундай хусусият борми? Бўлса, нима қилиш керак?Батафсил... Янги шарх қўшиш Сизни қизиқтирган саволларга шифокордан аниқ жавоблар!\nСаволларига шифокор-педиатр Дилфуза ТУРДИЕВА жавоб беради.\nБатафсил... Янги шарх қўшиш Ўқитувчи билан келишмовчилик\nПедагог билан муносабатларни қандай тиклаш мумкин ва можаро юзага келганда нима қилмоқ керак?Агар ўқитувчи мактабда ўзига яраша обрў-эътиборга эга бўлса, ўқувчи унга тўла ишонади. Мабодо бола устозининг сўзларини идрок этмаса, ўша фанга жиддий эътибор қарата олмайди, ўқиши ҳам ёмонлашади. Бу ўринда ҳамиша ҳам ўқитувчини айблаб бўлмайди. Шунинг учун ота-оналар педагогларга яхши муносабатда бўлиши, улар билан мулоқотда эса ўзини хушмуомала ва хотиржам тутиши даркор.


Ғиёсуддин ал-Коший (Вафоти — 1429 йил)\nЖамшид ибн Масъуд ибн Маҳмуд Ғиёсуддин ал-Коший (кўпроқ Ғиёсуддин ал-Коший исми билан машҳур) — XIV—XV асрда ўз фанининг билимдонлари — риёзиётчилар, табиблар ва ҳунармандлари билан шуҳрат қозонган Кошонда туғилган. Унинг бобоси Маҳмуд ибн Яҳъё ибн ал-Ҳасан ал-Коший ҳам ўқимишли бўлиб, 1411 йилда Шерозда риёзиёт ва астрологияга оид рисола — Искандарнинг (Амир Темурнинг набираси) гороскопини тузган. Ғиёсуддин Кошийнинг таваллуд йили номаълум бўлса-да, у ёшлик йилларини Кошонда ўтказиб, риёзиёт ва фалакиёт илмига қизиқиб, қадимги Греция, Эрон ва Марказий Осиёлик машҳур олимларнинг асарларини таржима қилиб, уларга шарҳлар ёзган. У табобат, мантиқ, ҳуқуқшунослик, адабиёт фанини яхши билган. Кейинчалик Коший Ҳиротта келиб, Шоҳрух саройида хизмат қилган ва унга атаб «Элхон зиж»ини такомиллаштириш учун «Хоқон Зижи» («Зижи Хоқоний дар такмили «Зижи Элхоний») номли астрономик асарини битган. Унинг бу асари ўз давридаги астрономия соҳасидаги энг етук асарлардан ҳисобланган.\nЖамшид Коший XIV—XV асрнинг риёзиёт ва фалакиёт илмининг буюк алломаларидан бири сифатида ажойиб риёзиёт қомуси — «Мифтоҳ ал-ҳисоб» («Щисоб калити») асари билан Яқин ва Ўрта Шарқ мамлакатларида, шунингдек, Марказий Осиёда машҳур эди. Ушбу асарда системали равишда баён этилган ўнли касрлар таълимоти ал-Кошийнинг юқори илмий ютуқларидан бири эди.\nРиёзиёт фанида тақрибий ҳисоб усулини ривожлантириш бора-сида ҳам ал-Кошийнинг хизмати каттадир. Ушбу масалага у «Рисола ал-муҳития» («Дойра ҳақида рисола»)сини бағишлайди ва бу билан ўрта аср математикаси ривожига муҳим ҳисса қўшди. Асарда 17 аниқ Унли белгига эга «Л» сонининг тақрибий маъноси аслият услуби билан кўрсатиб берилган.\nМирзо Улуғбек ўзининг «Зижи Кўрагоний» асарининг муқаддима-сида Коший мазкур асар устида иш бошлаган илк дафъада вафот этди, дсб маълумот беради. Коший араб тилини жуда яхши билган ва Улуғбек «Зиж»ининг муқаддимасини арабчага ўгирган. Бу ҳақда муқаддима сўнггида шундай дейилади: «Мавлоно султон Улуғбек ибн Султон Шоҳрух ибн Султон Темур Курагоннинг «Зиж»и тугатидци. У буни Самарқандда кузатган. Арабчага мавлоно ва алломалар шайхи, аллома Саййид Ғиёсуддин Жамшид ўгирдилар». Демак, бундан кўринадики, Жамшид Коший Самарқанддаги астрономик кузатишлар тугамасдан олдин қазо қилган бўлса ҳам, «Зиж»ни режалаштириш ва унинг назарий қисмининг тузилиш ишларида иштирок этган ва уни арабийлаштирган. Коший Улуғбекка «Зиж»ни яратиш, расадхона қуриш соҳасини маслаҳатлар берганлиги ва бу ишларда иштирок этганлиги табиий ғолдир. Чунки Насириддин Тусийнинг «Зижи Элхоний»сини мукаммалаштириб, «Зижи Хоқоний»ни ёзган Кошийга «зиж»ларнинг жумбоқлари аввалдан маълум эди. Покистонлик олим Аббос Ризвий айт анидек, «Кошийнинг астрономия ва астрономик асбобларни, қадимги на яқин ўтмишдаги астрономлар, айниқса, Мароға ва Шероз расадхоналари астрономлари ишларининг яхши билганлиги уни нодир бир шахсга айлантирганди».\nКоший ҳижрий 814 (1411 — 1412) йилда ал-Чағминийнинг «Фалакиёт ҳақида қисқартмалар» асарига ва 1413 йилда эса XIII асрнинг иккинчи ярмидаги самарқандлик олим ва фалакиётчи Шамсуддин Муҳаммад Самарқандийнинг «Ашкол ат-таъсис фи-л-ҳандаса» («Ҳандаса илмида шакллар асоси») геометрик рисоласига ўз шарҳларини чиққан.\nКошийнинг форс тилида отасига ётган мактубларида Улуғбек ва унинг астрономик мактаби ҳақида қимматли маълумотлар учрайди.\nМасалан, Кошийнинг 1421 йиллар атрофида Кошонга юборган мактубида Улуғбек, Қозизода Румий, Ғиёсуддин Кошийнинг ўзи ва Самарканд мактабининг бошқа олимларининг илмий фаолиятларига оид қизиқарли маълумотлар ҳамда расадхона қурилишига дойр лавҳалар муфассаллиги билан диққатга сазовордир.\nҒиёсуддин хатида Самарканд Марказий Осиёнинг маданий маркази сифатида Кошондан афзаллигини, Улуғбекни эса кўзга кўринган давлат арбоби ва ҳукмдоргина эмас, балки йирик олим эканини тасвирлаб ўгади. Муаллифнинг Улуғбек ҳақида келтирган ушбу далиллари бошқа тарихий манбаларда учрайдиган Улуғбек ҳақидаги маълумотларни, айниқса, унинг етук аллома эканлигини анчагина тўлдиради. Самарқандда 1420 йилда қурилган Мадраса илм-фаннинг нуфузли маркази бўлиб, унда Улуғбекнинг ўзи маърузалар ўқиган. Мактуб ёзилган пайтида Улуғбек 26—27 ёшларда бўлган ва ўта қизиқиш би¬лан фалакиёт ва риёзиёт фанлари билан шуғулланган. Коший ўз мак¬тубида Улуғбекни фалакиёт соҳасидаги фавқулодда қобилиятини қайд этиб, унинг «Насириддиннинг хотираномалари» («Тазкира»)сидан ва «Шоҳ туҳфаси» («Туҳфа»)дан ўқиган ажойиб маърузаларини эслатиб ўтади. Ғиёсуддин Улуғбекнинг беқиёс хотираси ҳақида ёзаркан, у офтобнинг узунлигини даражалари ва дақиқаларигача бўлган аниқликда ёддан ҳисоблай олишини таъкидлаб ўтади. У Улуғбекнинг мадрасаларда ва саройда ўтказиладиган катта илмий кенгашлардаги баҳсларда фаол иштирок этишини ва шу муносабат билан Улуғбекнинг устози Қозизода Румийнинг исмини ҳам тилга олади ва уни энг маърифатли олим деб ажратиб кўрсатади. Ғиёсуддин мактубида Улуғ¬бекнинг ҳуқуқшуносликдаги ажойиб билимларини таъкидлаганки, бу ҳақда шу вақтгача фақатгина тахминлар қилинган, холос.\nБундан шундай хулоса чиқариш мумкинки, Алоуддин ал-Бухорий 1447 йили Абу Ханифа ан-Нўъмон ибн Собит ибн Зутанинг (767 йил¬да вафот этган) асарига ёзилган «Шарҳ ала-л-фиқҳ ал-акбар» («Буюк фиқҳ»га шарҳ)ини Улуғбекка бағишлангани бежиз эмас. Мактубдан яна шу нарса маълум бўладики, Абу Райҳон Берунийнинг «қонуни Масъудий» Улуғбек ва унинг атрофидаги ҳамкорлари — Қозизода Ру¬мий, Ғиёсуддин Кошийнинг ўзи ва бошқалар учун доим керак бўладиган китоб ҳисобланган. Мазкур маълумотлар Самарканд мактаби¬нинг буюк олим Абу Райҳон Беруний илмий мероси билан боғлиқлигидан гувоҳлик беради.\nМактубда расадхона деворига ўрнатилган қуёш соати ҳақида маълумот келтирилади. Ваҳоланки, Улуғбек асарларида бундай соат мавжудлиги ҳақида бевосита таъкид йўқ. Демак, Ғиёсуддиннинг бу маълумотлари М. Т. Қори Ниёзийнинг Улуғбекка бағишланган «Улуғбекнинг астрономик мактаби» асаридаги шундай соат бўлганлиги ҳақида тахминини тасдиқлайди.\nМактубнинг форсча матни эрон олими М. Таботабоий (Эрон, 1940), турк олими Ойдин Сайилий томонидан инглиз ва турк (Анкара, 1960), Америкалик олим Э. Кеннеди томонидан инглиз (Рим, 1960), араб олими Аҳмад Саъид Дамардош томонидан араб (Миср, 1963), тожик олимлари Ғ. Собиров ва Н. Бобоев рус (Душанбе, 1973), шунингдек, Тошкентда рус (1979) ва ўзбек (1996) тилларига таржима қилиниб, нашр этилган. Бундан ташқари, Кошийнинг «Суллам ас-самоват» («Осмонлар нарвони»), «Нузҳат ал-ҳадойиқ» («Боғлар сайри»), «Рисола ал-иатар алҳ-жайб» («Хорда ва синуслар ҳақида рисола») каби асарлари ҳам бизгача етиб келган ва бу асарлар Мовароуннаҳр илмий-адабий муҳитига салмоқли урин эгаллаган.\nКошийнинг Ҳирот, айниқса, Самарқанддаги илмий-тадқиқотлари, унинг математика ва астрономия соҳасида эришган ютуқлари Темурийлар даврида Хурсон ва Мовароуннаҳрда маданий ривожланиш ва турли юртлардан келган олимларнинг эркин илмий фаолияти учун кенг имкониятлар яратилганлигининг яна бир муҳим далилидир.


Қозоғистонда қонунлар қабул қилиш ҳуқуқи Мажилисга тегишли бўлади\n25 Апрель 15:33\nNUR-SULTAN. Кazinform - Қонунлар қабул қилиш ҳуқуқи Мажлисга тегишли бўлади. Бу ҳақда Конституциявий Кенгаш аппарати раҳбари Бақит Нурмуханов маълум қилди, дея хабар беради Кazinform мухбири.\n«Қонун чиқариш жараёнини модернизация қилиш бўйича қатор ўзгартиришлар киритилди. Қонунларни қабул қилиш ҳуқуқи асосан Мажилисга тегишли. Сенат Мажилис томонидан қабул қилинган қонунларни маъқуллаш ёки рад этиш ҳуқуқига эга. Норматив-ҳуқуқий масалаларнинг муҳимлигини ҳисобга олиб, палаталарнинг қўшма мажлисида конституциявий қонунларнинг қабул қилиниши қўллаб-қувватланди. Ҳукумат инсон ҳаёти ва соғлиғи, давлат хавфсизлиги ва бошқа қадриятларга алоҳида хавф туғдирса, қонун ҳужжатларини қабул қилиш ҳуқуқига эга», — деди у.\nУнинг сўзларига кўра, Конституцияга киритилган ўзгартиришлар лойиҳасининг катта қисми инсон ҳуқуқларига бағишланган.\n«Ўтган йили Қозоғистоннинг Жиноят кодекси ва бошқа қонунларидан ўлим жазоси олиб ташланди. Энди бу тушунча Конституциядан йўқолди. Шундай қилиб, Қозоғистон амалда ҳам, қонунда ҳам ўлим жазоси мавжуд бўлмаган давлат деб айтишимиз мумкин. Омбудсман институти тўғрисида алоҳида модда кўриб чиқилди. Конституциявий Кенгашни Конституциявий судга айлантириш, фуқароларга мурожаат қилиш имконини яратиш ташаббусини алоҳида таъкидламоқчиман. Конституциявий судлар Бутунжаҳон конституциявий адолат ассоциациясига аъзо 118 та давлатнинг 78 тасида ташкил этилган. 12 та давлатда Конституциявий кенгашлар мавжуд.\nБошқаларида эса бу функция Олий суд ва бошқа органлар томонидан амалга оширилади. Шу муносабат билан айтиш мумкинки, Қозоғистон дунёдаги энг кенг тарқалган ва самарали моделни танлади», — деди Бақит Нурмуханов.\nҚозоғистонда давлат-хусусий шериклик лойиҳаларини режалаштириш жараёни очиқ бўлади


Жанубий Корея маданият вазири коррупция можароси туфайли ҳибсга олинди » Ўзбекистон янгиликлари – Zamin.uz\n21 янв, 23:26 4 168 Дунё\nЖанубий Корея маданият, спорт ва туризм вазири Чо Юн Сун терговчилар махсус комиссиясининг талаби билан ҳибсга олинди. Бу ҳукуматдаги юқори лавозимли шахсларнинг коррупция билан боғлиқ можаро иши доирасида содир бўлди. У истеъфога чиққан. Бу ҳақда "Киодо агентлиги"га асосланиб "Кун.уз" сайти хабар берди.\nШунингдек, суд президент маъмуриятининг собиқ раҳбарини ҳисбга олиш учун ордер берди.\nАҚШ Жанубий Кореяда бундан кейин ҳам стратегик кучларини жойлаштириши маълум бўлди 21 дек, 11:00\nЖанубий Корея президенти Пак Кин Хенинг тақдири ҳал этилади 09 дек, 13:00\nЖанубий Кореяда президентга қарши антиқа акция ўтказилмоқчи 26 ноя, 09:41


Одамларнинг электр учун тўлаган пуллари қаерга ғойиб бўлмоқда? – mulkdor.com\nОдамларнинг электр учун тўлаган пуллари қаерга ғойиб бўлмоқда?\nOctober 13 2019, 03:10 ЖамиятИнсон ҳуқуқлариИқтисодЎзбекистонХабарлар\nТўғриси, электр ҳисоблагичлар алмаштирилиши ортиқча даҳмаза бўлди. Аввалига Юнусобод туманида синаб кўрилган бу онлайн ҳисоблагичлар ҳақида бирор кишининг ижобий фикр айтганини эшитмадим. Шундай бўлсаям, барибир бошқа туманларда шитоб билан ўрнатилмоқда.\nАксарият хонадон соҳиблари уни электрни нотўғри ҳисоблайди, деган фикрда. Яқинда уйимга шундай ҳисоблагич ўрнатиб кетишгач, бир ҳафта ичида бу гапларда жон борлигига ишонч ҳосил қилдим.\nМайли, бу ўта баҳсли масала. Қанча тортишмайлик, «электросет»дагилар барибир ҳақ бўлиб чиқади. Чунки улар оғзимга Юнусободда ўтказилган тажрибани уришини яхши биламан. Бироқ одамларнинг электр учун олдиндан тўлаб қўйган пуллари ғойиб бўлаётганига тоқат қилиш қийин.\nБугун «электросет» худди асаларининг уясига ўхшайди. Хизмат кўрсатиш ойналарининг барчасида турнақатор навбат. Мурожаатчиларнинг қай бири гаплашманг, янги ҳисоблагич ортидан келиб чиққан муаммони ҳал қилиш учун келганини айтади.\nАксарият хонадонларда олдиндан ўртача 200-300 кВт, баъзилари 500-1000 кВт токка тўлаб қўйган пуллари янги ҳисобалагич шарофати йўқолиб, қарздорга айланиб қолишмоқда. Менам шулардан бириман.\nОломон ичидан хизмат кўрсатиладиган ойнага етиб келиш осон бўлмади. Энди навбат келганда, қўпол бўлсаям айтаман, ҳисобчи аёл ҳожатга бориб келаман, деб ярим соат қорасини кўрсатмади…\n«Қарздорсиз» дейди ҳисобчи компьютердан кўз узмай. Қанақасига? Мана, эски ҳисоблагичдаги кўрсаткич, уни ходимингиз ечиб, ўзи ёзиб берган. Стандартдан ўтказилганига эса бир йил ҳам бўлгани йўқ. Мана, сертификати. Текшириб кўринг, дейман мен.\nШундан сўнг у ҳисоблагич ўрнатилган йилдан бошлаб тўловлар тарихини текширади. Ва яна ўша гапини қайтаради. «Биздаги кўрсаткич бўйича ҚАРЗДОРСИЗ».\nМен ҳам паст кетмай, олдига тўрт йиллик тўлов патталарини отвордим(Яхшиямки, банк орқали тўлаган эканман). Ҳисобчи уларни компьютердаги рақамлар билан таққослаб бўлгач, чуқур хўрсиниб, «қарз эмаскансиз», деди ниҳоят.\nАммо бу билан ишим битмади. У кадастр ҳужжатим, паспортим, ечилган ҳисоблагич ва барча тўлов патталарини олиб, МИБга боришимни айтди. Компьютердаги фарқни фақат улар тўғрилаб беришармиш.\nМИБдаям «электросет»даги ҳангома такрорланди. Фарқли томони, улар ҳисоблагични текшириб кўришди, суратга олишди. Бу жараёнларни кузатиб «борай», деб қўл силтаб кетмоқчи ҳам бўлдим.\nҲаммаси жойида эканлигига ишонч ҳосил қилган МИБчилар ўн кундан кейин келиб, актни олиб кетишимни айтди.\nМана, сизга онлайн ҳисоблагичнинг ғалваси. Билмадим, яна қанча давом этаркан?!\nДунёнинг ишлари қизиқ : “ўлмаган банда кўраверар ...\nДилмурод Саййид Сурат 2005 йили олинган Бугунги амалга оширилиши режалаштирилаётган ислоҳотлардан бир қанчасига эътибор берсам,уларни бундан 12 йил аввал муаммо сифатида ...\nЖамиятFebruary 16 2018, 11:02\nАброр пўлатов: нуриймон абулҳасанга нисбатан ...\nҲуқуқшунос (Ислом ҳуқуқи), журналист Аброр Пўлатов Facebook’даги саҳифаси орқали жамиятдаги диний соҳадаги жаҳолат, муносабат ҳақида фикр-мулоҳазаларини билдирди. Қуйида ...\nКетмон можароси: депутатнинг facebook’да ...\nБу йил 14 январь — Ватан ҳимоячилари куни ажойиб тарзда нишонланганига гувоҳ бўлдик. Йирик шаҳарларда уюштирилган парадлар ва бошқа тадбирлар санага тантанавор руҳ ва ...\nЖамиятJanuary 16 2018, 03:01


«Аъло хизмат…»дан аъло хизмат кутамиз | QISHLOQ HAYOTI\nТўрақўрғон туманида пахтачилик соҳасида бой тажриба тўпланган. Деҳқонлар ерни ҳайдаш, пушта олиш, уруғ қадаш, ўғитлаш, ишлов бериш баробарида ғўза зараркунандаларига қачон, қандай курашиш кераклигини ҳам яхши билишади. 2018 йилда туманда сифатли, саноатбоп пахта етиштириш мақсадида 5800 гектар майдонга чигит экилди. Белгиланган агротехника талаблари асосида парвариш ишлари олиб борилиб, ниҳоллар кундан-кунга кўкка бўй чўзиб, дуркун ўсмоқда. Уларни нест-нобуд қилмай, зараркунанда ва ҳашаротлардан ҳимоя қилган ҳолда ҳосилдорликни кўпайтириш борасидаги чора-тадбирлар ўз самарасини бермоқда.\n“Агрокимёҳимоя” ҲАЖнинг туман филиалига қарашли биолабораторияда шу кунгача илдиз қуртига қарши етарли миқдорда трихограмма ва олтинкўз ишлаб чиқилиб, далаларга қўйилмоқда. Айниқса, вилоятнинг барча туманларидаги каби Тўрақўрғон филиалида ҳам “Аъло хизмат сервис” отрядлари ташкил этилгани нафақат фермер хўжаликлари дала-боғларида, балки пуллик хизмат кўрсатилаётган хонадонлар томорқаларида ҳам ўзининг ижобий натижасини бераётир.\nТумандаги Ўзбекистон Қаҳрамони Хадичахон Мирзаева етакчилик қилаётган “Хадича ая” фермер хўжалиги деҳқонлари жорий йилда 27,5 гектарга буғдойнинг “Краснодар” навини экиб, зарур агротехника қоидалари асосида парваришлагани, ўз вақтида зараркунанда ва ҳашаротларга қарши кураш олиб борганликлари боис, мўл-кўл ҳосил яратди. 27,3 гектардаги “Наманган – 77” навли пахтазорда ҳам ниҳоллар дуркун ривожланмоқда. Боиси, ҳар бир дала хўжалик аъзоларига бириктириб қўйилган ва улар ўз даласи ҳолатини доимий кузатиб боришади.\n“Хадича ая” фермер хўжалигида ўсимликларни ҳимоя қилишга бағишланган вилоят семинари ташкил этилди. Унга “Ўзагрокимёҳимоя” АЖ раиси ўринбосари Ражаббой Очилов ҳамда тажрибали олим ва мутахассислар таклиф қилинди. Семинарда илдиз қурти, шира, трипс, ўргимчаккана, кўсак қуртига қарши биологик, кимёвий усуллар билан курашиш борасида тўпланган тажрибалар дала шароитида кўрсатиб берилди.


Жамоатда ўз ўрнини топиш — Dilkashradio.com\nАссалому алайкум. Аслида бугун суҳбатлашмоқчи бўлган мавзуим нафақат аёлларга балки эркаклар учун ҳам фойдали бўлади. Бироқ ҳозир биз аёллар ўзаро суҳбатлашаётган эканмиз, келинг бу мавзуни фақат биз учун деб қабул қиламиз. Ҳозир Муқаддас Каломдан келтирмоқчи бўлган мисолимни ҳамма имонли ёддан билади. Бироқ бу матал билан Исо Масиҳ нима демоқчи бўлганини биров билади, биров билмайди. Матто 25:14-30 оятлар шундай дейди: «Яна охирзамон бир одам сафарга жўнаб, хизматкорларини чақириб, ўз мол-мулкини уларга омонат берганига ўхшайди. У одам ҳар бир кишига ўз қобилиятига яраша: бирига беш, бирига икки, бирига бир ёмбидан бериб, жўнаб кетибди. Беш ёмби олган ўша заҳоти бориб, пулини ишга солиб, яна беш ёмби орттирибди. Икки ёмби олган ҳам шундай қилибди.\nБир ёмби олган эса бориб, чуқур қазиб, хўжайинининг пулини яшириб қўйибди.» Анча вақтдан кейин хўжайин келиб уларнинг ҳар биридан хисобот сўрабди. Беш ёмби ва икки ёмби олган хизматкордан кўнгли тўлибди. Бир ёмби олган эса шундай дебди: «Хўжайин! Мен сизнинг қаттиққўл одам эканингизни билардим. Сиз экмаган ердан ўрасиз, уймаган жойдан хирмон кўтарасиз. Шунинг учун мен қўрққанимдан бориб, сизнинг ёмбингизни ерга яшириб қўйдим. Мана берганингиз! – дебди.» Хўжайиннинг жахли чиқибди кейин эса ундан ёмбини олиб ўн ёмбиси борга берибди. Даставвал бу масални ўқиганимда, хўжайин бир ёмбиси бор одамга нисбатан адолатсизлик қилган деб ўйлагандим. Аммо бу маталнинг маъносини тушуниб борганим сари юрагимда қўрқув пайдо бўлди. Мен Худо берган «ёмби»ни ишлата олаяпманми?\nБу матал орқали Худо бирор бир қобилиятга эга бўлмаган одам йўқлигини кўрсатмоқда. Худо ҳар биримизга ўзимизга яраша қобилиятлар берган, бу қобилиятларни Худонинг йўлида ишлата билиш эса, бизнинг вазифамиз. Агар вақтида бу қобилиятларни ишлата билмасак, улардан ажраб қолишимиз ҳеч гап эмас. Келинг яна диққатимизни ўша бир ёмби олган одамга қаратайлик. У хўжайинга қандай баҳона қилди. У хўжайинининг қаттиққўл одам эканликда айблаб, пулини йўқотиб қўймаслик учун қўрққанидан, кўмиб қўйганини баҳона қилди. Ваҳий 21:8 оят бундай одамлар ҳақида шундай дейди: «Аммо қўрқоқ, имонсиз, нопок, қотил, зинокор, жодугар, бутпараст, ва ҳамма ёлғончиларнинг қисмати олов ва олтингугурт билан ёнаётган кўлдадир.»\nМасалдаги учинчи хизматкор ўзига берилган ёмбини ишлата олмаганликда хўжайинини айблади. Худди шунга ўхшаб биз ҳам баъзида ўз пассивлигимизда бошқаларни айбдор қилиб кўрсатамиз. Биз ўз қилмишимизда бошқаларни айблашни жуда эрта, болалигимиздан ўрганганмиз. Бу ишда баъзиларимиз ота-онамизни, ака-укаларимизни, дўстларимизни, ҳамкасбларимизни, қўшниларимизни боринки, айблаш мумкин бўлган ҳаммани айблаймиз. Баъзиларимиз ҳатто Худони айблашгача бориб етамиз. Бизнинг бу баҳоналаримиз, ва бировларни айблашимиз доимо Худо ғазабини қўзғатади. Масалда бундай хизматкорга нисбатан Исо Масиҳ қандай сўз ишлатганини биласизми? «Эй ёмон ва ялқов хизматкор». Уни хўжайиннинг тили билан шундай деб атайди. Азизлар суҳбатимиз давомини тингламоқчи бўлсангиз, бизнинг кейинги суҳбатимизни ўтказиб юборманг. Ундан ташқари, сиз бизнинг www.majot.com ва dilkash@najot.com манзилимиз орқали, ўз қобилиятларингиз, ўрганганларингизни биз билан бўлишишингиз мумкин.


“Валентин куни“ – беҳаёлик тантанаси – oliymahad.uz\nБошқа бир ривоятга кўра, Қадимги Рим ҳукмдори Клавдий жанг пайтида ўз аскарларига уйланишни ман қилади. Императорнинг ҳарбий шифокори ва руҳонийси, шаҳватпарастлиги билан ном қозонган Валентин эса яширин тарзда аскарларни аёллар билан таъминлай бошлайди. Буни пайқаб қолган Клавдий Валентинни зиндонга ташлайди. Валентин ҳатто зиндонда ҳам бузуқлик, фаҳш, маишат учун шароит топа олади. Император уни ўлимга ҳукм этади. Руҳоний ўлими олдидан ўз жазманига мактуб йўллайди… Орадан асрлар ўтиб, на насронийлик, на бошқа расмий динга алоқаси бўлмаган бир кимсанинг номи афсоналарга йўғрилиб, “Авлиё Валентин” номини олади. Шу тариқа у қатл этилган 14 февраль куни “севишганларнинг бир-бирига махсус откриткалар – “валентинкалар” йўллаш удум бўлиб қолганмиш.\nЯна мозийга қайтайлик. Пок муҳаббат, илоҳий ишқ Шарқда ҳам қадрланган, тараннум этилган. Ҳақиқий ошиқлар ва маъшуқалар ҳақида қиссалар, достонлар тўқилган. Тоҳир ва Зуҳра, Фарҳод ва Ширин, Вомиқ ва Узро, Гул ва Наврўз…\n1198800cookie-check“Валентин куни“ – беҳаёлик тантанасиno\nОлдингиБУХОРОЛИК АРАБ ТИЛИДА ИЖОД ҚИЛГАН ОЛИМЛАР (биринчи мақола)КейингиҒарб мамлакатлари ижтимоий ҳаётига Исломнинг таъсири ва ислом атамаларининг “ғарбча” талқинлари


Тошкентда бугун ёмғир ёғиши мумкин / Ўзбекистон янгиликлари, энг сўнгги хабарлар\nТошкентда бугун ёмғир ёғиши мумкин\n10 октябр 2013, 11:09 1433 кўрилди\n«Узгидромет»нинг маълумотларига кўра, республикамизнинг турли ҳудудлари: Тошкент, Самарқанд, Жиззах ва Сирдарё вилоятларида ҳам ёғингарчиликлар кутилмоқда.\nБундан ташқари, Ўзбекистон бўйича бугун шарқдан-ғарбга 7-12 м/с тезликда шамол эсади, айрим жойларда 15-20 м/с.гача эсиш эҳтимоли бор. Ҳарорат кундузи 16-21° даража иссиқни ташкил қилади.\nРеспубликамизнинг тоғли ҳудудларида эса: об-ҳаво ўзгариб туради, айрим жойларда ёғингарчиликлар бўлиши эҳтимоли бор. Шарқдан-ғарбга 7-12 м/с тезликда шамол эсади, бази ҳудуларда эса у 15-20 м/с.гача тезлашиши мумкин. Ҳарорат кундузи 8-13° даража иссиқ бўлади.


30 июн 2022, Тошкент вақти: 05:30\nЎтган ҳафтада марказий нашрларда 9 май - Хотира ва қадрлаш кунига бағишланган жуда кўп мақолалар эълон қилинди.\n“Халқ сўзи” газетасининг 4 май сонида Зиёд Есенбоевнинг “Қўлда қалам ва қурол билан жасорат кўрсатган ҳамкасбларим ҳақида” сарлавҳали мақоласи чоп этилди. Мақолада 1941-45 йиллар давомида чоп этилган газеталар ҳақида, жумладан, бундай дейилади:\n“Тарихий ҳужжатларга кўра, Ўрта Осиё ва Кавказдан урушга борган жангчиларнинг аксарияти рус тилини яхши билмаганлигини ҳисобга олиб, барча фронтларда ўзбек, қозоқ, қирғиз, тожик, грузин, арман, молдован ва татар тилларида газета-журналлар, рисола ва варақалар чоп этиш ҳақида махсус қарор қабул қилингани маълум. Бу ишга истеъдодли журналистлар, ёзувчилар сафарбар этилди. Ўзбек тилида уруш йилларида 14 та фронт ва 2 та дивизия газеталари чоп этилган эди”.\nМақола давомида ушбу нашрларни ташкил этишда, ўта хавфли шароитларда ҳам жангчиларга ўз она тилида чоп этилган газета, журнал ва варақаларни етказиб беришда фаол иштирок этган, қўлда қалам ва қурол билан жангларда қатнашган ўзбекистонлик журналистлар номлари тилга олинади:\n“Уруш бошланиб, “Муштум” журнали вақтинча тўхтатилган йилда журнал маъсул котиби Мумтоз Муҳаммедов ҳаракатдаги армия сафига чақирилиб, фронтга йўл олди. У жангу-жадалларда қатнашди, “Душманга қарши олға” фронт газетасида ишлаб юрганида “Наштар” деган бўлим ташкил этиб, душман бошига ҳажв ўтини ёғдириб турди”.\n“Ўзбекистон адабиёти ва санъати” газетасининг 6 май сонида “Муҳарри минбари” рукни остида “Таълим ва тарбия мутаносиблиги” сарлавҳали мақола эълон қилинди. Унда, жумладан, бундай дейилади:\n“Собиқ тузум даврида райком котиби билан бирга колхоз ва савхозларнинг раҳбарлари ҳам мактаб, ўқитувчи устидан ҳукмрон эдилар. Уларнинг бир оғиз сўзи билан дарслар тақа-тақ тўхтатилар, ўқувчилар ҳуда-беҳуда дала ишларига жалб қилинар эди. Бугун бундай нолмақбул эгаликка барҳам берилди. Аммо... бутунлай эмас. Экинни ўт босса, ёдига биринчи бўлиб мактаб ўқувчилари тушадиган раҳбарлар ҳозир ҳам йўқ эмас. Улар мактаб ҳаётидан анча узоқ бўлиб, қабулларига оддий бир ўқитувчи келиб қолса, уни тинглашга, фикр-мулоҳазаларини эшитишга ҳам вақт топмайдилар”.